Peter Henry Fonda, ganet d'an 23 a viz C'hwevrer 1940 hag aet da Anaon d'ar 16 a viz Eost 2019 diwar krign-bev ar skevent, a oa un aktour, sevener filmoù ha skrivagner senario stadunanat. Mab Henry Fonda, breur yaouank Jane Fonda ha tad Bridget Fonda e oa. Ezel e oa eus an enep-sevenadur er bloavezhioù 1960.\nPeter Fonda e 2009\nFonda a oa bet lakaet e anv evit un Academy Award for Best Original Screenplay evit ar film Easy Rider (1969), hag evit un Academy Award for Best Actor evit Ulee's Gold (1997). Enoret e oa bet gant ur Golden Globe Award for Best Actor – Motion Picture Drama. Fonda a oa bet enoret ivez gant ur Golden Globe Award for Best Supporting Actor – Series, Miniseries or Television Film evit The Passion of Ayn Rand (1999).\nAdtapet diwar « https://br.wikipedia.org/w/index.php?title=Peter_Fonda&oldid=1844338 »\nDernière modification le 24 Eos 2019, à 19:10\nKemmoù diwezhañ degaset d'ar bajenn-mañ d'an 24 Eos 2019, da 19:10.


Pascal Pavageau a gemero plas Jean-Claude Mailly © Maxppp - Arnaud Journois\nDiffusion du lundi 23 avril 2018 Durée : 11min\nKomzet e oa bet ganeomp diwar-benn an eured evit an holl. Klasket hon oa gouzout ma oa laouen izili Fo da c'houzout ez ae kuit Jean-Claude Mailly deus e bost a sekretour meur. Roet e oa bet ar gomz ivez d'un dilennad deus ospital Brest aet skuizh gant an diouer a yalc'hadoù.\nEured evit an holl : "degemeret omp gwelloc'h bremañ"\nVotet e oa bet al lezenn diwar-benn an Eured evit an holl zo pemp bloaz zo, d'an 23 a viz Ebrel 2013. Trouz n'oa graet al lezenn-se e Bro Frañs. Manifestadegoù meur a oa bet gant tud a-save a-enep ha gant lod all a save a-du gant al lezenn-se. Brav e oa an trec'h-mañ eme Fañch Vignault, prezidant ar gevredigezh "Divers genres".\nPascal Pavageau : penn nevez FO\nDalc'het e vez ar sizhun mañ kongrez meur ar sindikad FO. Laosket e vo e garg gant Jean Claude Mailly. Abaoe 14 bloaz emañ e penn trede sindikad bro frañs. Ret e vo d'ar sekretour meur nevez bezañ pennek ha "derc'hel penn ouzh ar gouarnamant" eme Per-Vari Kerloc'h, ezel deus Force Ouvrière ha bet sekretour evit rann ar PTT e Penn ar Bed.\nKrennet e vez betek re ar yalc'hadoù evit an ospitalioù publik hervez ar CGT\nGalvet en oa ar CGT da vanifestiñ c'hoazh e Montroulez ha Brest. E penn a-raok ar vanifestadeg e Brest e oa labourerien ar servijoù evit an operasionoù. Goulennet e vo diganto labourat 10 eurvezh ouzh renk gant ar renerezh. Re zo re eme Gweltaz Desmousseaux, dilennad CGT er Gazeg Wenn.


Pajenn:Imitation ar Verc’hes Vari.djvu/382 - Wikimammenn\nPajenn:Imitation ar Verc’hes Vari.djvu/382\neur c’hraç benac, o c’harantes evit Doue hac hor fizianç enno a lacâ Doue da veza favorabl deomp ; mæs pa c’houlennomp dre intercession ar Verc’hes Vari, ar renq a zalc’h memes, he c’halite a vam Doue, a barlant evidomp.\nSongit penaus un Doue memes ä so falveset dezan beza soumettet dezi var an douar. Ha beza en devezo nebeutoc’h a respet evithi, brema pa rên gantan en evou ?\nRoet en deus dezi evel ar vaniamant general eus e vadou, eus e c’hraçou ; ha dreizi eo en em blich ous ho c’hommunica deomp.\nErfin, mar he deus eur pried, caret gant teneridigues, hep pouvoar var he phried, Mari, pried ar Speret-Santel, a ell eta disposi ar pried divin-se en hor faveur, hac obten digantan evidomp ar graçou ar re vrassa.\nDoue, oc’h-pen, en deus etablisset anezi rouanes an êe hac an douar ; fiziet en deus enni eta eur c’halloud erves ar galite-se.\nEn væn e ves galvet unan bennac rouanes, ma ne ve capabl da sicour tud viserabl, da ober tud eürus.\nDoue, pehini en deus great miraclou ar re vrassa, dre bedennou ar sænt, hac en a accordfe diessoc’h ar memes tra da bedennou rouanes an oll sænt ?\nGuerc’hes vinniguet gant an æles hac an\nAdtapet diwar « https://br.wikisource.org/w/index.php?title=Pajenn:Imitation_ar_Verc’hes_Vari.djvu/382&oldid=110358 »\nKemmoù diwezhañ degaset d'ar bajenn-mañ d'an 14 Kzu 2017, da 00:14.


Pont Carrog, e Carrog\nCarrog zo ur gêriadenn vihan eus Kembre, e kreisteiz Sir Ddinbych. Emañ war ribl ar stêr Dyfrdwy, er reter da Gorwen, war an hent a gas da Llangollen.\nBetek deroù an XXvet kantved e veze graet Llansantffraid-Glyndyfrdwy eus ar gêriadenn, dre ma oa e parrez Llansantffraid, e traoñienn Dyfrdwy. Deuet eo an anv a zo bremañ pa voe savet un ti-gar, en tu all d'ar stêr, hag a voe anvet diwar anv un ti eno. Ur pont, Pont Carrog, zo da dreuziñ an Dyfrdwy. Er gêriadenn emañ kember an Dyfrdwy hag un adstêr dezhañ, an Afon Morynion pe Morwynion.\nEn torgennoù a zo er gornaoueg d'ar gêriadenn ez eus ur c'hreñvlec'h kozh a reer Caer Drewyn anezhañ.\nUr skol kentañ derez zo, Ysgol Carrog hec'h anv.\nAbaoe 2005 eo gevellet Carrog gant Plouie, e Breizh.\nAdtapet diwar « https://br.wikipedia.org/w/index.php?title=Carrog&oldid=1698334 »\nKemmoù diwezhañ degaset d'ar bajenn-mañ d'an 15 Ebr 2016, da 15:10.


Cionn tSáile - Wikipedia\nPorzh Cionn tSáile\nCionn tSáile (en iwerzhoneg), pe Kinsale (e saozneg), zo ur gêr hag ur porzh-mor e Kontelezh Corcaigh, en Iwerzhon. Emañ war-hed 25 km diouzh kêr Corcaigh, nepell diouzh beg-douar An Seancheann. E 2015 e oa 2 257 a dud o chom e Cionn tSáile.\nDont a ra touristed e-leizh e-pad an hañv ha kalz muioc'h a annezidi a vez da neuze. Dont a reont di alies da vageal ha da besketa. Un dachenn golf zo ivez, ur skol-hañv da zeskiñ saozneg ha meur a balier arz.\nGevellet eo Cionn tSáile gant ar c'hêrioù-mañ :\nNewport (Stadoù Unanet)\nAdtapet diwar « https://br.wikipedia.org/w/index.php?title=Cionn_tSáile&oldid=1695786 »\nDernière modification le 27 Meu 2016, à 09:00\nKemmoù diwezhañ degaset d'ar bajenn-mañ d'an 27 Meu 2016, da 09:00.


Kastell Kerlaodi - Wikipedia\nDismantroù kastell Kerlaodi\nKastell Kerlaodi zo ur c'hastell dismantret e Plouenan, e Bro-Leon.\nA-gozh e oa annezet al lec'h. Savet e voe ar c'hastell kentañ etre 1571 ha 1670. N'eus chomet anezhañ nemet an traoñ, gant un oaled, ur forn ha kavioù. Adsavet e voe etre 1750 ha 1787 ; ar chapel, ar marchosi, al laboù hag al liorzh zo eus ar mare-se ivez. Goude an adsaver Joseph du Dresnay, gouarnour Kastell-Paol, e tremenas ar c'hastell etre daouarn François Julien du Dresnay, gouarnour ar Maskaregnez, un enezeg e Meurvor Indez, perc'hennet gant Bro-C'hall en amzer-se. Da vare an Dispac'h gall e voe gwerzhet ar c'hastell d'un aotrou Drouillard. Mont a reas ar perc'henn nobl, Louis Ambroise du Dresnay, da repuiñ da Jerzenez. Kemer a reas perzh e dilestradeg an divroidi e Kiberen e 1795 ha mervel a reas en harlu e Londrez e 1798. Kempennet e voe ar skalieroù ha lojeiz ar gevred etre 1871 ha 1895 gant Pierre Drouillard, maer Kastell-Paol, kuzulier-kanton ha senedour.\nE-pad an Eil Brezel-bed e voe René de Soyer, an den diwezhañ bet o chom er c'hastell, o reiñ skoaz da lomanerien kirri-nij a voe kuzhet gantañ e Kerlaodi. E 1942 e voe harzet ha kaset da Alamagn. Eno e varvas. Abaoe n'eus bet den ebet oc'h ober war-dro ar c'hastell. War-dro 1970 e voe gwerzhet lambruskoù hag oaledoù eus ar c'hastell ha kaset da gastell Autafòrt (Hautefort), e Perigòrd. Bremañ ne chom nemet dismantroù, kouezhet eo ar braz eus an doenn, diskaret eo bet ar gwez a oa tro-dro, ne chom nemet ar vali a gase d'ar c'hastell...\nAdtapet diwar « https://br.wikipedia.org/w/index.php?title=Kastell_Kerlaodi&oldid=1710922 »\nKemmoù diwezhañ degaset d'ar bajenn-mañ d'an 25 Gou 2016, da 11:33.


Petko Rachov Slaveykov (bulgareg: Петко Рачов Славейков) (17 a viz Du 1827 – 13 a viz Gouere 1895) a oa ur barzh, ur politiker, hag ur gwerinelour eus Bulgaria.\nGanet eo Slavanov e Tarnovo e 1827, d'an devezh ma varvas e vamm ha dre vurzhud e chomas bev. Studiañ reas e Tarnovo hag e kêrioù all. Deskiñ a reas serbeg, gresianeg hag anaoudegezh a reas gant lennegezhioù broioù ar c'hornôg. Kelenner e voe e 1843 en e gêr c'henidik, hogen skarzhet e voe en arbenn d'ur varzhoneg flemmus.\nNeuze e kelenno e kêrioù Vidin, Vratsa, Pleven, Berkovitsa, Lyaskovets, Byala hag Elena. Dont a raio da vezañ dastumer kanaouennoù ha dastum a reas betek 2263 anezho. Dre hanterouriezh Nikola Mihaylovski e kejo gant barzhed rusian.\nKregiñ a raio da embann e levrioù kentañ hag ar barzhoneg levezonet gant an darvoudou reveulziek war Brezel Krimea. Divroañ a reas da gêr Istanbul lec'h ma voe pedet e 1863 da dreiñ ul levrenn glok deus ar Bibl e bulgareg gant ar gumuniezh vulgarek. Embann a reas skridoù e meur a gelaouenn vulgarek ha betek 60 levr a savas, a-barzh dont unan eus brudetañ skrivagnerien vulgarek. Perzh a gemeras evit un iliz emren bulgarek. Harzet e voe goude ur pennad anvet Dvete kasti i vlasti, skrivet er gazetenn Makedoniya, ha tamallet da genlabourat gant ar Poellgor Kreiz Dispac'hel Bulgar e Bukarest. Sevel a reas ur skol uhel vulgarek en Odrin e 1874 e-ser argas al levezon c'hresian. Abalamour d'e skridou reveulziek e voe chadennet ha bac'het goude emsavadeg miz Ebrel. Gant gwalldan Zagora e voe pulluc'het e zastumadeg a 15 000 tro-lavar.\nE-kerzh ar brezel etre Rusia ha Turkia ez eas a-du gant ar Rused. Ha karget e voe da ambroug soudarded ar jeneral Mikhail Skobelev e-touez ar meneziou Balkan, ha dezrevell a reas emgann Shipka en Istanbul.\nGoude dieubidigezh Bulgaria diouzh ar veli otoman e 1878, Slaveykov a stourmas evit ur vonreizh demokratel. Anvet e voe da sturier Bodadenn Vroadel Bulgaria e 1880, ha da vinistr ar Sklerijenn hag an Aferioù diabarzh (1880-1881).\nEn askont d'e vennozhioù demokratel ha d'e stourmoù politikel e voe harzet, difennet e voe outañ kelenn hag e leve a voe krennet. Mervel a reas e 1895 e Sofia.\nAdtapet diwar « https://br.wikipedia.org/w/index.php?title=Petko_Slaveykov&oldid=1826718 »\nKemmoù diwezhañ degaset d'ar bajenn-mañ d'an 22 Gen 2019, da 20:58.


Preizherien, pirc’hirined… E manati kozh Landeveneg | YA! Keleier e brezhoneg - kazetenn sizhuniek enlinenn\nKeleier » Glad » Preizherien, pirc’hirined… E manati kozh Landeveneg\nPreizherien, pirc’hirined… E manati kozh Landeveneg\n17 / 04 / 2017 | Glad, Keleier Breizh | Commentaires fermés sur Preizherien, pirc’hirined… E manati kozh Landeveneg\nGwenole Fauve, buhezour er mirdi\nEmañ Mirdi Manati kozh Landeveneg o paouez kregiñ gant un diskouezadeg nevez, gouestlet d’an dud bet tremenet er manati kozh, estreget ar venec’h. Ur sell war 1000 vloavezh a istor eo an diskouezadeg. Padout a raio betek an 2 a viz Du 2017.\nNe dremener ket dre Landevenneg dre zegouezh, kuzhet m’eo ar gumun e-kichen dorioù gourenez Kraozon. Koulskoude ez eo al lec’h brav-kenañ. Brudet eo ar manati, memestra. O tiwall ouzh kildroenn ziwezhañ ar stêr-Aon emañ.\nAr manatioù a rankfed lârout, e gwirionez. Du-se e kaver an hini kozh, a zo bet savet ur mirdi tro-dro d’e zismantroù, an hini a-vremañ.\nGwechall e oa bet furchet gant an arkeologourien e-pad un 20 vloavezh bennak. Frouezh al labour-mañ eo a c’heller gwelet er mirdi. A-vloaz-da-vloaz e vez kinniget d’an dud tammoù eus an dastumadenn fonnus a bezhioù a bep seurt bet kavet, un 50 000 pezh bennak en holl.\nAr bloaz-mañ o deus divizet tud ar mirdi lakaat ar gaoz war an holl dud a zo tremenet er manati kozh, estreget ar venec’h…\nUn enklask war rodoù rummadoù tud\nHervez reolenn Sant-Benead e rank ar venec’h bevañ klozet warno o-unan evit pediñ. An darempredoù gant tud an diavaez a rank bezañ ral a-walc’h. Koulskoude kalzig a bezhioù bet kavet e dismantroù ar manati kozh a brou ez eus bet ur bern “laiked” o tremen ennañ. Heuliañ a raer an diskouezadeg evel ma vefe un enklask polis. Kavout a reer pezhioù a bep seurt, tammoù houarn, armoù, pezhioù-moneiz, ostilhoù, marilhoù* kozh… Kement a verkoù hag a ziskouez splann ne oa ket buhez ar venec’h ken pell ha-se ouzh “ar bed gwir.”\nKregiñ a ra an diskouezadeg gant an dud deuet da dagañ ar manati. Etre ar bloavezh 913 hag an Dispac’h Gall e voe taget ar manati meur a-wech. Vikinged, Saozon, Spagnoled, Gallaoued a lakaas da fall mogerioù-kreñv ar manati. Laeret ha distrujet pep tra ganto, meur a wech zoken !\nAn eil rummad tud kinniget en diskouezadeg eo hini al labourerien. En o zouez ez eus kaoz diwar-benn mevelien ar manati. Tud eus ar vro peurliesañ a veze gopret gant ar venec’h, war ar pemdez, d’ober war-dro ar c’heginañ, ar c’hoad… Kaoz ‘zo c’hoazh diwar-benn an artizaned deuet da adsevel ar manati : Souezhusat tra eo deskiñ e teuent a-wechoù deus pell a-walc’h hervez ar merkoù bet kavet !\nTalvezout a ra an trede lodenn da ginnig an dud a feiz, a veze degemeret mat gant ar venec’h. Ar birc’hirined o deus laosket kalzig a roudoù war o lec’h – pezhioù-moneiz eus a bep lec’h, pe binviji-sonerezh da skouer.\nEr rummad diwezhañ ‘zo kaoz diwar-benn tud an noblañs, bet douaret er manati. Div skeledenn a vez diskouezet d’an dud. Hervez ar merkoù a gaver warno e rankfe unan bezañ marc’heg, hag an eil un den eus an noblañs, unan a-bouez-bras…\nTalvezout a raio ar boan mont betek Landeveneg neuze, dreist-holl p’ emañ an amzer vrav o tont en-dro. Ken brav eo foñs lenn-vor Brest dindan an heol. Met ouzhpenn-se, e ranker menegiñ c’hoazh eo teiryezhek an diskouezadeg. Displeget eo an traoù e galleg, e saozneg, hag e brezhoneg. Troet eo bet an holl ditouroù a-drugarez da Sten Charbonneau. Da lâret eo ar skritelloù bras ouzh ar mogerioù, betek an titouroù munut a gaver a-dreñv d’ar gwerennoù.\nKen mennet eo Bernard Hulin, rener ar mirdi anezhañ, gant ar brezhoneg, m’en deus gopret ur buhezour brezhoneger anezhañ, Gwenole Fauve e anv. Hag estreget heñchañ an dud pe ar skolidi e brezhoneg a raio hemañ. Kinnig a raio ivez ar mirdi atalieroù da vugale ar skolioù kentañ pe eil derez. 7 atalier a gonter en holl. Lod anezho ‘zo savet er memes mod hag an diskouezadeg, da lâret eo e talvezont da ren ur seurt enklask, war tem-mañ-tem. Mod-se e teuio ar vugale da vezañ arkeologourien anezho ; ha dezho da furchal en douar, ha da gompren piv eo hag en doa laosket pezh-mañ-pezh du-mañ.\nGant atalieroù all e komprenont penaos e oa savet ar roudoù a zo chomet war-lerc’h ar venec’h. Un atalier a zo gouestlet d’an doare skrivañ a oa ganto, un eil da istor al levr, hag un trede d’ar c’hinkladurioù pe d’ar gweadegoù* a gaver tro-dro d’o skridoù. Ar skolioù dedennet gant an atalieroù-se a c’hell goulenn digant ar Mirdi kaout an teuliad pedagogel hag a zispleg mat-tre petra eo pep atalier. E brezhoneg penn-da-benn eo hemañ ivez !\nE penn-kentañ miz Du 2017 e vo lakaet termen d’an diskouezadeg.\nMirdi an abati kozh\nmarilh(où) : registre(s)\ngweadeg(où) : entrelac(s)


Anna Muradova : ur vrezhonegerez e Moskou - 7seizh.info\nHome Dia Anna Muradova : ur vrezhonegerez e Moskou\nAnna Muradova : ur vrezhonegerez e Moskou\nBiskoazh gwelet ur plac’h èl Anna Muradova (peotramant Hanna Bit Murad pa vez skrivet hec’h anv mod Assirian) ! Homañ zo klaskerez àr an danvez keltiek e skol-veur Moskou. Gouzout a ra kant yezh àrn-ugent, dreist-holl lod ha n’int ket gwall anavezet. Evit 7Seizh he deus asañtet da gontañ -e Brezhoneg- he buhez ha da reiñ he soñj diàr-benn Bro-Rusia a-vremañ.\n7Seizh/ Demat Anna Muradova, ur vuhez dreist-ordinal ho peus na petra ‘ta…\nAnna Muradova/ Ordinal pe dreist ordinal n’ouzon ket. Setu, me ‘zo bet ganet e Bro-Russia. Met pa oan 7 miz on aet gant va zud da Algeria e-lec’h ma laboure va zad d’ar mare-se.\n7Seizh/ Ha c’hwi a oar meur a yezh, peseurt yezh veze komzet ganeoc’h d’ar mare-hont ?\nAnna Muradova/ Er familh e veze komzet Rusianeg met ma zad a gomze ivez Assirianeg: e familh a zeu deus Urmia, Iran (d’an hañv-man ‘benn ar fin on bet e Urmia ha gwelet bro va hendadou). Setu, pa oan bihan-tout e ouien petra dalv bezañ divyezhek. Goude-se omp distroet da Moskov ha setu bevañ a raen e Russia ha ne c’hoarveze tamm ebet a vefe dedennus da gontañ.\n7Seizh/ Ha pe giz ho peus desket an Assirianeg ?\nAnna Muradova/ Russianeg a veze b’ar gêr hepken met pa oa va zad o komz gant e zud e komze Assirianeg ha setu desket ‘m eus ar yezh-mañ met fall-tre…. Va zad ne blije dezhañ komz Assirianeg ouzhin.\n7Seizh/ Ha bev-bev eo an Assirianeg c’hoazh an deiz hiziv ?\nAnna Muradova/ Ya, bev eo. Komzet e vez en Iran, Iraq ha Siria. Pa oan en Iran e komzen Assirianeg bemdez-Doue. Met kudennoù a zo e Siria evel ma oa en Iraq hag emañ ar paour-kaez tud o tivroañ gant aon bezañ lazhet. Setu emaint o chom er Stadou Unant da skwer hag e kollont o yezh anat eo evel ma veze ‘barzh familh va zad met desket ‘meus Assirianeg d’am merc’h.\n7Seizh/ Ha tro pez da gaozeal Assirianeg ‘ba Moskou ?\nAnna Muradova/ Ya ‘barzh an iliz gant Assirianed all.\n7Seizh/ Ha pouezhus eo ar relijion en ho puhez ?\nAnna Muradova/ Un dra a-bouez eo evidon met n’on ket evit mont betek re gant ar relijion evel ma vez graet bremañ e Russia… Un dra diaez da zisplegañ eo. Bep sul ez an d’an iliz Assirian.\n7Seizh/ Ha penaos ho peus kroget gant ar yezhoù keltiek ?\nAnna Muradova/ Pa oan 15 vloaz eta on kroget da studial Brezhonek. A-raok pa oan 12 vloaz ‘m’eus desket Latineg va-unan hag e teue c’hoant din deskiñ ivez yezhoù ha ne veze ket anavezet c’hoazh e Russia ha setu dibabet ‘m’eus ar yezhoù keltiek. Graet ‘meus anaoudegez gant un den dispar – Doue d’e bardono ! – Viktor Kalygin hag en deus kinniget din deskiñ Brezhoneg dre ma ne oa den ebet d’ar mare se e Russia oc’h ober studioù war ar yezh-mañ hag ivez peogwir er skol e tesken Galleg. Goude kentelioù ar skol e teuen da Institut ar Yezhoniezh e Moskov hag e tesken yezhoniezh keltiek gant Viktor Kalygine. Roet en deus levrioù din hag em eus desket Brezhoneg.\n7Seizh/ Ha penaos oc’h daet a-benn da bakañ ur Brezhoneg ken flour ‘at ?\nAnna Muradova/ Da gentañ em eus lennet kalz ha klasket atav penaos mont da Vreizh. D’ar mare-hont ne oa ket aes beajiñ, mare an Unvaniezh Sovietek e oa met deuet on da Roazhon e 1992 hag e-pad 2 vloazh on bet studierez e Skol-Veur Roazhon 2.\n7Seizh/ Ha bremañ emaoc’h klaskourez àr ar studioù keltiek… Ar peseurt danvez eus ar geltiedigezh e pleustrit ?\nAnna Muradova/ Savet em eus un dezenn diwar-benn kontadennou ar bobl e Breizh. Kemeret perzh e bodadegou an enklaskerien (International Colloquium of Celtic Studies) e Cork e 1999, e Bonn e 2007 hag e Maynooth e 2011. Ha bremañ e klaskan sevel pennadou diwar-benn sokio-yezhoniezh.\n7Seizh/ Ha perak an diaoul eo dedennet ar russianed gant sevenadur Breizh. Bras-divent eo ho pro enni mill sevenadur àr-ugent dija….\nAnna Muradova/ N’ouzon ket perak int dedennet met traou ‘zo heñvel e Breizh hag e Russia e XXvet kantved: an dud o tont diwar ar maez da geriou bras ha kudennou an dud-se. Da skouer, troet ‘meus oberennou Vokto Astafiev hag a skrive kalz diwar-benn-se spered an dud a zo heñvel. Ha troet em eus ivez kontadennoù Fañch an Uhel e Rusianeg hag an dud a blij dezho kalz du-mañ lenn seurt traoù. Troet ‘meus ivez Pipi Gonto gant Erwan Ar Moal, embannet e oa e 2006 hag adembannet e 2011. Labouret ‘meus ivez e Bro-Iwerzhon gant tud deus Ulster University war traoù folklorek.\n7Seizh/ Ha gouzout a rit Iwerzhoneg peotramant Kembraeg ?\nAnna Muradova/ Ne ouian ket Iwerzhoneg met desket tamm Kembraeg memestra.\n7Seizh/ Ha bras eo ar rann gouestlet d’ar sevenadur keltiek e skol-veur Moskou ?\nAnna Muradova/ N’eo ket bras siwazh : pemp den o labourat eno, tri war an Iwerzhoneg hag istor Iwerzhon, unan gant Kembraeg ha me war ar Brezhoneg. Met studierien a zo beb bloaz o tont da zeskiñ yezhoù keltiek. E miz Mae on aet d’ober prezegennoù e-pad ur sizhun e kêr Nikolaev en Ukraina. Eno ivez ez eus tud a zo tomm o c’halonoù ouzh studiñ ar yezhoù keltiek.\n7Seizh/ Ha peseurt tud eo ? Peta a laka un den yaouank bennak eus Bro-Rusia da vont da studiñ ar yezh vrezhonek ? Anavezet eo Breizh ‘ba du-se ?\nAnna Muradova/ Ya anavezet eo, hag ober a ran va seizh gwellañ evit lakaat ar studierien da glask gouzout muioc’h.\n7Seizh/ Ha c’hwi zo sikouret gant rannvro Breizh evit ober kement a vruderezh ? Gant ur servij publik bennak eus Breizh ?\nAnna Muradova/ N’on ket.\nHa n’on paet nemet gant ar Skol-Veur e lec’h ma labouran. N’eo ket kalz e gwirionez hag evit se e c’hounezan arc’hant en ul lec’h all. Kelenn a ran Galleg e skol ar gwin ha treiñ testennoù diwar ar Galleg.\n7Seizh/ Na drist ha diboell àlkent ! Tra ma vez sikouret kalz an oberezhioù evit brudañ o yezh gant Bro-C’hall, Bro-Alamagn peotramant Bro-Spagn (dre intrudu an «instituioù») er broioù estren…\nAnna Muradova/ Ma, n’on ket evit klemm… Sikouret on bet tamm pe damm pa oa bet tapet ganin ar priz Imram e 1998 da skouer. Met bezañ paiet bep miz da vrudañ ar Brezhoneg – hag tu zo ?\nNe sonjan ket ez eus kalz arc’hant e Breizh evit sikour ar re a vrud ar Brezhoneg en estrenvro.\n7Seizh/ Deomp pell eus aferioù ar yezh, peseurt sell ho peus àr Russia a-vremañ ? Afer Pussy riot vs poutine hag all…?\nAnna Muradova/ Ne blij ket din amañ pa vez tud oc’h ober traoù sot bremañ… Ne blij ket din pezh o deus graet ar merc’hed-se en iliz met o lakaat ‘barzh an toull-bach evit se a zo un dra fall. Ha setu an holl gevredigezh rannet.\n7Seizh/ Ha fall evit brud Bro-Russia ‘gav ket deoc’h ?\nAnna Muradova/ Ya gwir eo.\n7Seizh/ D’ho soñj ha gwelloc’h eo ar vuhez bemdeziek e Bro-Russia e-keñver mare an unvaniezh sovietek ? ur barrad hirezh a zo o redek er vro ‘keta ?…\nAnna Muradova/ Kalz gwelloc’h eo ! N’eo ket fall ar vuhez pemdeziek met pezh a zo n’eo ket unanet an dud bremañ.\n7Seizh/ Ur frailh zo àr-ledanaat etre ar re baourañ hag ar re binvidikañ èl m’emañ ‘ba du-mañ d’ho soñj ?\nAnna Muradova/ N’eo ket chomet evel ma oa dek vloaz zo.\n7Seizh/ A bep seurt tud a ya d’ober an tu-enep Poutine, Kasparov ha Limonov mesk-ha-mesk da skouer. Petra soñjit-hu ?\nAnna Muradova/ Evit Kasparov n’ouzon mann ebet diwar e benn. Evit Limonov…. Un den foll eo na petra ‘ta. Hemañ a zo bet a-enep kement galloud n’eus forzh pe galloud e oa: Eltsin, Poutine ha me ‘oar. C’hoant en deus ober reuz ha dispar met ma fell dezhañ distrujiñ un dra bennak ne fell ket dezhañ sevel un dra all. Hag an dud a fell dezho bevañ e peoc’h ha n’eo ket kavout un dispac’h adarre Setu an afer.\nE Bro-Russia, den ne oar petra vo goude met spi ‘m eus e teuio an dud da vezañ pouellek a-walc’h evit kompren n’eo ket dav sevel reuz. Pezh a zo mantrus memestra : goulennet vez ganin alies gant tud eus broioù ar c’hornog diwar-benn seurt traoù. Int a soñj eo fall Poutine hag ar re all a vefe mat ha disi. Pezh zo, an holl kevredigezhioù a zo en arvar hag an holl dud inervet tout. Ha lakaomp pa vez komzet deus Pussy Riot ez eus tud ha n’int ket re deus ar gouarnamant o lavarout «dav lazhañ ar merc’hed fall-se! ». Tud simpl a lâr’ seurt traoù amañ. Setu amañ emañ an dalc’h. Re aes e vije sonjal e vo trawalc’h kas kuit ar gouarnamant evit gwelaat an traoù.\nPrevious articleRennes : Pétition pour la création d’une régie publique de l’eau\nNext articleAnlhou ét de méme sembe-ti….\nEric Daoudal 16 octobre 2012 At 14 02 50 105010\nNe zeuer ket a-benn da lenn\nJob 26 septembre 2012 At 20 08 34 09349\nFazioù skritur a zo e-barzh an titl hag ar pennad : « ur vrezhonegerez » hag « klaskerez » a vez ret skriv, hep « h » en dibenn.


Kaozeal:Proviñsoù Bro-C'hall - Wikipedia\nAn titl "Proviñs Bro-C'hall" ne zegouezh ket, rak talvezout a ra "la province de France". Hag en holl yezhoù all (an:Probinzias istoricas de Franzia de:Historische Provinzen Frankreichs en:Provinces of France fr:Anciennes provinces de France frp:Ancianes provinces de France it:Province storiche della Francia ja:フランスの州 (フランス革命以前) ko:프랑스의 옛 프로뱅스 nl:Provincies van Frankrijk pt:Antigas províncias da França ru:Исторические области Франции sl:Seznam francoskih provinc sv:Frankrikes provinser vec:Provinçe storiche de ła Francia vi:Tỉnh (Pháp) zh:行省 (法国)) e reer gant al liester. Rankout a reer skrivañ Proviñsoù Bro-C'hall. --Llydawr 2 Ebr 2008 da 20:59 (UTC)\nN'eo ket echu ar pennad . Pa vo e vo ur pennad db istor ar Proviñsoù gall. Setu perak eo al liester a zegouezh. Ne vo ket graet diouzhtu, na dindan ur sizhun, ha kemer a rin ma amzer. Met al liester a vo, abred pe ziwezhat. Da c'hortoz, gwelout UR pennad en unander en ur wiki all ne zisplijfe ket din:pehini? pelec'h?. Ma fell da unan bennk krouiñ "ar broviñs c'hall" ("la province française") er wiki-mañ, mat din. Bianchi-Bihan 3 Ebr 2008 da 15:34 (UTC)\nAdtapet diwar « https://br.wikipedia.org/w/index.php?title=Kaozeal:Proviñsoù_Bro-C%27hall&oldid=311408 »\nKemmoù diwezhañ degaset d'ar bajenn-mañ d'an 3 Ebr 2008, da 15:34.


Degemer al lec’hienn > Kreizenn dafar > Boest binvioù > Da welout ha da glevout... > Pezhioù-c’hoari da selaou\nSelaouit istorioù e brezhoneg : n’eo ket fall pa emaoc’h o keginañ pe o plegañ lien pe o vezañ trankilig er gêr staliet mat en ho kador-vrec’h muiañ karet...\nPezhioù Ti Embann ar Skolioù da selaou\nUn nebeut pezhioù-c’hoari enrollet gant T.E.S. : An danserien-noz : Selaou ar pezh-c’hoari e gwenedeg gant ar strollad C’hoarivari deus Langidig e 2004. An tri skourr impinad : Selaou ar pezh-c’hoari gant strollad Teatr Penn-ar-Bed e 2004. Paotr e gaoter : Selaou ar pezh-c’hoari gant strollad Kallag e 2004 (kentoc’h doare Bro Dreger). Santez Trifina hag ar Roue Arzur : Selaou ar pezh-c’hoari gant strollad Ar Vro Bagan e 2004. Yannig e zaou wenneg : Selaou ar pezh-c’hoari gant lire suite\nKamm ki pa gar zo diwar Le Malade Imaginaire gant Molière. Ar pezh zo bet lakaet e brezhoneg yac’h hag aes gant Goulc’han Kervella ha leurennet gantañ. C’hoariet e oa bet e-kerzh Festival Teatr Brezhonek 2012 e Sal ar Roudour e Sant-Martin-war-ar-Maez (29) hag enrollet gant Kristian Braz eus Radio an Aodoù. Lien vers le fichier audio.


Schermer (kumun) - Wikipedia\nSchermer (distagañ : ) a zo ur gumun e proviñs Noord-Holland en Izelvroioù. Dont a ra hec'h anv eus an nederlandeg "skir mere", a dalvez "lenn lufrus" (Groenedijk, 2000). 64,44 km² eo gorread Schermer, ha d'an 31 a viz Mae 2009 e oa 5 331 annezad enni. Ar c'hêrioù, kêriadennoù ha distrigoù da-heul a ya d'ober kumun Schermer : Driehuizen, Grootschermer, Oterleek, Schermerhorn, Stompetoren, Zuidschermer. An daou ziwezhañ anezho a zo lec'hiet e polder Schermer. War dachenn ar gumun ez eus tri folder all : Oterleek, Mijzenpolder hag Eilandspolder.\nUr veilh e Schermerhorn\nE-tro 800 e oa un daouarc'heg e-lec'h m'emañ Schermer hag ur stêr vihan anvet Schermer a dremene eno. Toullañ a reas mab-den da zastum taouarc'h ken e teuas ar stêr vihan da vezañ ul lenn liammet ouzh ar Zuiderzee e 1250. Er XVIIvet kantved e voe dizouret lodenn vrasañ al lenn war-bouez an hini anvet Alkmaardermeer, er su. E 1635 e voe dizouret 47, 7 km² a bolderioù.\nE kuzul-kêr Schermer ez eus 11 dileuriad :\nGemeentebelangen - 3 dileuriad\nSGOL - 2 zileuriad\nPvdA - 1 dileuriad\nLec'hienn ofisiel Schermer\nAdtapet diwar « https://br.wikipedia.org/w/index.php?title=Schermer_(kumun)&oldid=1861842 »


Pajenn:Le Gonidec - Bibl Santel pe Levr ar Skritur Sakr, eil levr.djvu/537 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/537\n2. Hag é lavaraz d’ézhô : Ha digéméret hoc’h eûs-hu ar Spéred-San̄tel abaoé ma hoc’h eûz krédet ? Hag hî a lavaraz d’ézhan̄ : N’hon eûz két klevet zô-kén éz oa eur Spéred-San̄tel.\n3. Hag hén̄ a lavaraz d’ézhô : É pétra éta oc’h-hu bét badézet ? Hag hî a lavaraz : É badez Iann.\n4. Neuzé Paol a lavaraz d’ézhô : Iann en deuz badézet gan̄t badisian̄t ar binijen, hag en deûz lavared d’ar bobl pénaoz é tlien̄t kridi enn hini a zeûé war hé lerc’h, da lavaroud eo é Jézuz.\n5. O véza klevet kémen̄t-sé, é oen̄t badézet é hano ann Aotrou Jézuz.\n6. Ha pa en doé Paol astennet hé zaouarn war-n-ézhô, ar Spéred-San̄tel a ziskennaz war-n-ézhô, hag é komzen̄t é meûr a iéz, hag é tiouganen̄t.\n7. Béz’ é oa anézhô war-drô daouzék dén.\n8. Hag hén̄ a iéaz er sinagog, é péléac’h é komzaz gan̄d herder é-pâd trî miz, ô striva hag oc’h alia diwar-benn rouan̄télez Doué.\n9. Hôgen ô véza ma oa lôd hag en em galédé, ha na grédé két, hag a lavaré droug eûz a hen̄t ann Aotrou, dirâg ann holl bobl, hén̄ en em dennaz, hag a rannaz hé ziskibled eûz hô zouez ; hag é strivé bemdez é skôl eunn dén hanvet Tiran.\n10. Kémen̄t-sé a réaz é-pâd daou vloaz. Hag ével-sé ar ré holl a choumé enn Azia, ken ar Iuzevien, ken ar C’hrésianed, a glevaz gér ann Aotrou.\n11. Ha Doué a réa burzudou brâz meûrbéd dré zaouarn Paol.\n12. Enn hévélep doaré ma lékéad war ar ré glan̄v al liénennou hag ar gourizou hô doa stoket oud hé gorf, ar ré-man̄ a oa paré eûz hô c’hlén̄véjou, hag ann drouk-spéréjou a iéa er-méaz,\n13. Hôgen hiniennou eûz ann Ekzorsisted Iuzevien péré a rédé dré ar vrôiou a arnodaz gervel hanô ann Aotrou Jézuz war ar ré é péré é oa drouk-spéréjou, ô lavarout : Mé hô kâs-kuît dre Jézuz péhini a brézeg Paol.\n14. Seiz mab Séva, Iuzéô ha prin̄s ar véleien, eo a réa kémen̄t-sé.\n15. Hôgen ann drouk-spéred a lavaraz d’ézhô : Anaoud a rann Jézuz, ha gouzoud a rann piou eo Paol ; hôgen c’houi, piou oc’h-hu ?\n16. Hag eunn dén é péhini é oa eunn diaoul drouk brâz a lammaz war zaou anézhô, hag ô véza tréac’h d’ézhô, é gwall-gasaz anézhô, enn hévélep doaré ma tec’hchon̄t enn noaz ha gouliet eûz ann tî-zé.\n17. Kément-sé a oé anavézet gan̄t kémen̄t Iuzéô ha kémen̄t Grésian a choumé é Éfézuz : ar spoun̄t a grôgaz enn-hô holl, hag é veûlchon̄t hanô ann Aotrou Jézuz.\n18. Ha kalz euz ar ré a grédé a zeûé, a govéséé hag a zisklerié hô ôberiou.\n19. Kalz ivé anézhô péré hô doa heûliet ar skian̄chou dibaot, a zigasaz hô levriou, hag hô devaz dirâg ann holl : ha pa oé prizet ann dalvoudégez anézhô, é oé kavet é talien̄t han̄ter-kan̄t mil péz arc’han̄t.\n20. Ével-sé gér Doué a greské kalz, hag a zeûé da grévaat.\n21. Goudé-zé Paol a lékéaz enn hé spéred, goudé béza treûzet ar Masédonia hag ann Akaia, mon̄d da Jéruzalem, ô lavarout : Goudé ma vézinn bét énô, eo réd ivé d’in gwélout Rom.\n22. Hag ô véza kaset er Masédonia daou eûz ar ré a zerviché gan̄t-han̄, Timotéuz hag Érastuz, é choumaz c’hoaz hén̄ eunn nébeûd amzer enn Azia.\n23. Hôgen enn amzer-zé é c’hoarvézaz é hen̄d ann Aotrou eunn dispac’h ha né oa két bihan.\n24. Râg eunn orféber hanvet Démétriuz, péhini a réa templou bihan arc’han̄t eûz a Ziana, a lékéa da c’hounid kalz ar ré euz ar micher-zé ;\n25. O véza hô strollet, ha ré all péré a réa eunn hévélep labour, é lavaraz d’ézhô : Tudou, c’houi a oar pénaoz eo eûz al labour-zé é teû hor gounid :\n26. Ha koulskoudé é wélit hag é klévit pénaoz ar Paol-zé gan̄d hé lavariou, en deûz distrôet eul lôd brâz a dûd, nann hép-kén é Éfézuz, hôgen ivé hôgoz dré ann holl Azia, ô lavarout pénaoz n’eo kéd douéou ar\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/537&oldid=155163 »\nKemmoù diwezhañ degaset d'ar bajenn-mañ d'an 14 Kzu 2019, da 16:24.


Buhez ar Sent/1837/Norbert - Wikimammenn\nBuhez ar Sent/1837/Norbert\n◄ Pamfiil Norbert Clauda ►\nEn amser ne songe c’hoas nemet er bed, en ur vont un devez e beaich, e savas en un taul un arneu bras ha luyat, hac e couezas ar gurun ehars treid e varc’h. Consideri a reas quemense evel un avertissamant eus an Eê, hac e quemeras var ar plaç ar resolution da zench buez. Mont a reas d’ar Retret ; ha, goude beza roet e oll vadou d’ar beaurien, en em rentas Bælec. Quemeret a eureu ur Soutanen gros a dister, hac en ur gundui ur vuez penitant ha morfifiet meurbet, ez eas da brezeg ar Binigen e Languedoc, e Guyeen, en Orleane, e Liege, hac e Brabant, en ur ober e pep-lec’h Conversionou bras ha burzuduz.\nDoue, pehini en devoa-èn destinet evit beza ar Fondator eus un Institut nevez, er c’honduas da un Deserz hanvet Premontre eus a Escopti Laon. Eno e instituas un Urz nevez a Chaloniet, hac en devoe ar gonsolation da velet o crisqui bemdez an nombr hac ar fervor eus e Religiuset.\nO veza bet laqueet da Escop e Magdebourg, ne zenchas netra en e fæçoun da veva ; chom a reas quen humbl, quer paour ha quer mortifiet evel ma edo diaguent : discleria a eureu ur bresel continuel d’ar viçou, hac a inspiras un devotion vras d’e bobl. Goude beza rentet a hent-all servichou important d’an Ilis e varvas evel ma varv ar re Just, er bloaz 1134 d’an oad a dri bloaz hac hanter-cant.\nRepresanti a rer bepret ar Sant-mâ gant ar Ciboar sacr en e zorn, evit disquez an devotion bac ar garantez vras en devoa evit Jesus-Christ er Sacramant adorabl eus an Auter.\nMaximou spirituel Sant Norbert.\n1. E Palæs ar Prinç ne doùn biscoas countant, hac er Gouent n’am eus cavet biscoas displigeadur.\n2. Beza ez-oùn bet e palæs ar brincet, bet oùn er solitud hac er gouent, oet oùn er c’hargou hac en diniteou eus an Ilis, ha desquet am eus e peb lec’h penaus ne deus netra guelloc’h netra douçoc’h eguet beza oll da Zoue hac e servicha ervad.\n3. E creiz a mortificationou ez euz ur sourcen, un torrant a bligeadurezou hac a zeliçou evit ar re a oar o zànva.\n4. An oll madou eus ar bed ne tallont quet ar peoc’h hac ar repos eus a ur goustianç vad.\nDoue en em servichas eus un dra estlams, eus un taul gurun, evit ober da Norbert antren ennâ-e-unan, hac en em gonvertissas ; ha Norbert ha brofitas eus an avertissamant a roe Doue dezàn.\nPeguement eus ar re memes pere a gundu, ur vuez mechant ha libertin a ve Sænt bras, ma carfent profita eus a gant accidant pere a c’hoarvez er bed, ha pere a so quer capabl d’o distaga dious ar bed, ha da ober dezo labourat evit o silvidiguez. Un accidant trist pehini a c’hoarve gueneomp pe a velomp oc’h arruout gant ar re-all, ur maro subit, ur ranversamant a fortun, ur c’hlènvet, un disgraç, un displigeadur a so ordinal, en dessin eus ar brovidanç divin, moyenou a gonversion evidomp. Eürus an nep a brofit eus an avertissamant a receo eus an Eê !\nAdtapet diwar « https://br.wikisource.org/w/index.php?title=Buhez_ar_Sent/1837/Norbert&oldid=62999 »\nKemmoù diwezhañ degaset d'ar bajenn-mañ d'an 30 Ebr 2014, da 13:13.


Dour yac’h ar bleunioù gant AOKO | YA! Keleier e brezhoneg - kazetenn sizhuniek enlinenn\nKeleier » Ekologiezh » Dour yac’h ar bleunioù gant AOKO\nDour yac’h ar bleunioù gant AOKO\n25 / 09 / 2017 | Ekologiezh | Commentaires fermés sur Dour yac’h ar bleunioù gant AOKO\nMaëlle Guehenneg o labourat en ti-gwer bihan nemetañ a zo ganti, evit an diwanañ\nE Lokmaria-Kaer e vez produet dourioù bleunioù gant Maëlle Guehennec hag he stal anvet Aoko. Ken yac’h hag an eoulioù esañs eo ar produ-mañ, met dousoc’h war un dro.\nGwechall, 7 vloaz ‘zo, e oa Maelle Guehennec o chom hag o labourat e Pariz. Erruet e oa skuizh gant he labour, ha lusk diroll kêrbenn Bro-C’hall.\nSetu divizet ganti distreiñ d’he gwriziennoù, ar Mor-Bihan. Ur wech staliet en-dro, e teue diaes dezhi kavout ul labour.\nMet en ur c’horn deus he fenn e tiwane ur mennozh. C’hoant a oa ganti labourat er-maez, ha soñj he doa bezañ bet gwelet he mamm-gozh o kutuilhañ plant, evit pareañ poan pe boan. Dont a reas an traoù sklaer ganti pa sellas ouzh an teulfilm “Anaïs s’en va t’en guerre.”\nSetu dres ar pezh he doa c’hoant ober. Labourat an douar, lakaat anezhañ da vleuniañ, ha neuze produiñ traoù yac’h !\nMont da labourerez-douar…\nDaoust ha m’he doa gwelet en teulfilm e oa posupl kas da benn hec’h hunvreoù, ne dalveze ket e vefe ken anat ha se e gwirionez. Da gentañ e ranke mont da labourerez-douar. Lakaat a reas hec’h anv evit ar BPREA e Pondi. Un diplom eo hag a ranker kaout evit bezañ anavezet evel labourer-douar, ha neuze kaout ar gwirioù az a da heul. War al “legumajañ biologel e oa he BPREA. Da geñver ar stummadur-se eo bet diskuliet da blac’h Lokmaria-Kaer bed an eoulioù esañs, an dourioù bleunioù… Hag hi entanet ganto !\nE 2016, ha goude bezañ dielfennet meur a raktres, ec’h em stalie Maëlle Guehennec war tachennoù feurmet ganti da di-kêr Lokmaria-Kaer. “Furat doare d’ober e oa, dreist-holl abalamour ma ne oa ket laouen-tre ar bankoù da brestañ arc’hant din evit ma c’hellfen prenañ douaroù” emezi. Trawalc’h eo bet dezhi kaout 1ha, hag a vez feurmet 150€ ar bloaz. Setu ganet Aoko, ar stal dourioù bleunioù…\n“Aes eo bet din tapout al label “Bio,” rak douaroù peuriñ pe fraostoù eo a zo bet feurmet din gant an ti-kêr.” a embann Maëlle. Ganti e vez labouret an douar, gant he daouarn nemetken. Hag e-kerzh ar bloavezh kentañ n’he deus degaset tamm temz ebet. “Brasat mekanik a zo bet gwelet em fark eo un arar dre dan… Aesoc’h eo memestra pa vez bras al labourioù !” a resisa-hi. Desket he deus ober gant he zamm douar, rediet m’eo bet da labourat takadoù ‘zo, gant torgennoù, ken gleb ma c’hell chom an douar e-pad ar goañv… Desket he deus ivez e vefe gwelloc’h dezhi plantañ bleunioù en diskar-amzer, rak fonnusoc’h e teu ar plant en nevez-hañv war-lerc’h. Dre m’o deus tennet gounid deus goañv dous Breizh evit donaat o gwrizioù !\nOber a ra war-dro ar plant hec’h-unan, o lakaat anezho da greskiñ deus ar greun betek ma vefent mat da gutuilhañ. Evit poent ne labour nemet un hanter deus he douaroù. Peadra da lakaat un 30 plantenn bennak da greskiñ : Saojeier, baziligeier, Bent, Marjol, bodoù-roz, Santurig, Barlen, Geot-Malv… hag all.\nMat evit ar yec’hed !\nMaëlle Guehennec hag he mignon, o terc’hel stalig Aoko, e foar Biozone\nDiwarno hag a-drugarez d’an 2 alambig a zo bet prenet ganti eo gouest ar plac’h da broduiñ Dourioù bleunioù – pe Hydrolat : Da lâret eo an dour a chom dindan an eoul esañs en alambig. “Ne werzhan ket eoul esañs, re zister eo ar produiñ. Gant ur c’hilo a vleunioù, e produer ul litrad dour bleunioù, hag un takad eoul esañs nemetken. Da lâret eo evit produiñ eoul esañs, da vat, e vefe ezhomm da labourat kalzig a hektaroù !” a resisa Maëlle.\nKen mat eo an dour bleunioù hag an eoul esañs evit ar yec’hed. Heñvel eo o ferzhioù, war-bouez ez eo dousoc’h an dourioù bleunioù. Da ziwall a zo gant eoulioù esañs ‘zo. “Gant an dour bleunioù n’ eus kudenn ebet evit ma vefent implijet gant ar maouezed o tougen, pe c’hoazh gant ar vugale !” emezi.\nOuzhpenn-se e produ ivez eoulioù disheñvel c’hoazh, a vez graet “Macérats” anezho. E podoù bras e lakaer plant da soubañ en eoul plant, hag e laosker an traoù e-giz-se e-pad pell, dindan bannoù an heol. Mizioù war-lerc’h e siler an eoul tapet ganti perzhioù mat ar plant !\nE-kreiz miz Eost eo bet kroget ganti ar prantad gwerzhañ kentañ. Bez’ e c’heller adkavout stalig Aoko war marc’hadoù ar vro, ar foarioù bio, hag er marc’hadoù Nedeleg pa zeuio ar poent !\nKen plijet eo ar plac’h gant he micher hag er penn-kentañ. Ha raktresoù e-leizh en he fenn. E 2018 e plijfe dezhi lakaat an dud da weladenniñ he zi-feurm, pe c’hoazh kinnig atalieroù. Fellout a ra dezhi ivez leuskel al Label Bio, evit mont gant unan strizhoc’h : Nature et Progrès.\nGoude bloaz e kav dezhi eo re vihan un tamm al loch-koad bet savet ganti evit ar produiñ ! Ur sin vat eo, a-dra sur !


Kaozeal:Hebraeg - Wikipedia\n1 Notadur neptu evit skrivañ an amzer\n3 Reiñ da grediñ, emezañ\n4 « Meneget eo hebreeg e-barzh Geriadur Vallée (hag hennezh nemetken) d'ober anv eus ar yezh », emezañ...\nNotadur neptu evit skrivañ an amzer[kemmañ ar vammenn]\nhag ur sistem ez eus e brezhoneg evit chom hep ober gant goude J.K. a-benn chom neptu evel ar ar wiki e saozneg (common era da skwer)? ne blij ket din na tamm ebet rankout ober gant ur sistem kristen... Neal 24 C'hwe 2006 da 14:05 (UTC)\nDIWALLIT ! Adkaset eo bet an holl gomzoù a-fet an tem-mañ war ar bajenn a-ziforc'h : Wikipedia:Kendivizoù_reolata/Notadur_kronologel_boutin_hollvedel. Trugarez da vont di evit kenderc'hel gant ar gaoz-mañ.\nHebreeg/hebraeg[kemmañ ar vammenn]\nAn daou c'her zo er yezh. Un holloueziadur eo ar wikipedia, n'eo ket ur geriadur gant Divi Kervella, neuze n'eus nemet lakaat an daou c'her er pennad, kichen ha kichen, ne vern pehini a vo lakaet da gentañ.\nMeneget eo ar ger hebraeg en ur skouer eus Geriadur Istorel ar Brezhoneg, ha n'eo ket e daou, ha hennezh zo tennet eus an Notennou diwar-benn ar Gelted koz : kentañ implij marteze.\nMeneget eo hebreeg e-barzh Geriadur Vallée (hag hennezh nemetken) d'ober anv eus ar yezh.\nHebraek zo ( = "hébraîque"), hebraeg n'eus ket.\nMeneget eo ar ger hebraek ivez, hag ar skouer roet a zo ... gant hebreek! tennet eus Aviel Sant Yann, troet gant Marsel Klerg ha Maodez Glanndour e 1954;\nStumm hebreek, ... Ar bibl hebreek, e-barzh levr Izaia, pajenn 5, embannet gant Al Liamm, 1981\nGeriadur Istorel ar Brezhoneg a zo ur geriadur peurunvan: klask a ra an trec'hlider c'hoari gant ar gerioù : meur a skritur zo e-barzh, krennvrezhoneg zo ivez. met petra zo skrivet war ar golo? Geriadur Istorel ar Brezhoneg ! Krediñ lavarout n'eo ket peurunvan zo ober goap ouzh an dud ha kontañ ur pezh tamm gaou.\nUr skouer splann amañ eus betek pelec'h eo gouest pibien ar brezhoneg da vont evit klask astenn o galloud war yezh an dud : klask kuzhat, pe disteraat, kement ger ha n'eo ket dibabet gante, betek kontañ gevier. Wikipedia a zo ur benveg dieub, ha n'eus ket da blegañ amañ da zibab skol pe skol, na den pe zen. Petra eo ar yezh a-benn ar fin? Yezh an dud, an holl vrezhonegerien, yezh ur bobl, pe benveg galloud un den? Bianchi-Bihan (kaozeal) 11 C'hwe 2015 da 11:23 (UTC)\nN'eus forzh petra. An titl a zo e peurunvan, neuze e vefe kement tra ennañ e peurunvan!...--Trec'hlid mitonet (kaozeal) 11 C'hwe 2015 da 12:44 (UTC)\nTre pezh a laren: c'hoari war ar gerioù, gant doareoù estren d'an onestiz, e-lec'h chom e-barzh ar gaoz, evit chom hep respont. Bianchi-Bihan (kaozeal) 11 C'hwe 2015 da 13:04 (UTC)\nKaer az po klask reiñ da grediñ e vez noz da greisteiz hag ober tagadennoù personel, setu ar fedoù kriz: n'eus er Geriadur Istorel nemet ar penngerioù "hebraeg" hag "hebraek".--Trec'hlid mitonet (kaozeal) 11 C'hwe 2015 da 15:01 (UTC)\nReiñ da grediñ, emezañ[kemmañ ar vammenn]\nAtav o tistummañ ma gerioù, ouzhpenn ur boaz eo, a welan, un natur bremañ. Trist!\nKomzet em eus eus gerioù, hag ar gerioù am eus meneget zo el levrioù am eus lavaret, hag ar re-se da vihanañ n'out ket evit o diverkañ, evel ma rez amañ ken alies. Un holloueziadur eo wikipedia, ma komprenez ar ger holl, ha n'eo ket ur strizhoueziadur, gant se e ranker menegiñ an holl c'herioù zo da envel un dra, hag amañ n'eus nemet daou: hebraeg ha hebreeg. Ma c'hoarifen ma mitoner trec'hlidus e larfen : sell aze unan a zo o klask reiñ da grediñ (sic ganit) ne ouie ket Glanndour ha Klerg brezhoneg peogwir e fell dezhañ skarzhañ eus ar wikipedia ar ger nemetañ a implijent en o zroidigezh eus ar Bibl hebreek (sic gante). Ne rez ket ar memes dibab evelte, da afer eo, un afer bersonel ha n'emañ ket he lec'hig amañ ; rediañ ar re all da ober ar memes dibab eveldout avat, zo begelouriezh; da gomper IP all ne vez ket pell o komz eus faskouriezh evit kant gwech nebeutoc'h. Da bep hini e sorc'hennoù. Bianchi-Bihan (kaozeal) 11 C'hwe 2015 da 15:20 (UTC)\n« Meneget eo hebreeg e-barzh Geriadur Vallée (hag hennezh nemetken) d'ober anv eus ar yezh », emezañ...[kemmañ ar vammenn]\n...anat d'an holl neuze e c'heller ober gant hebraeg, a zo e geriadurioù An Here, Ménard, Le Gléau (gant ur skouer tennet eus Bibl Le Gall & Lec'hvien), Favereau hag Hor Yezh paneveken.\nTroude a ro ann hebre.\nErnault a ro hebrach ha... hebreeg ivez, ar pezh a ra 2 evit hebreeg ouzh 5 evit hebraeg.\nMeneg ebet er C'hatolicon hag en Harinkin.\nDav e vefe da zifenner hebreeg gouzout klask (ha kavout) kent loc'hañ un tabut diabeg – an daou stumm zo meneget er pennad, reiñ kentelioù goullo ha spazhañ laou gaonac'h !\nPerak tagañ Divi Kervella ha lakaat Maodez Glanndour da zaveenn sonn ?\nPerak distummañ anv Trec'hlid mitonet bemdez-Doue, ar pezh a zo dismegañsus, na zegas arguzenn ebet hag a zo enep reolennoù kourtezi Wikipedia ?\n2.13.73.161 11 C'hwe 2015 da 18:10 (UTC)\nHebreeeg/hebraeg[kemmañ ar vammenn]\nNe arguzennin ket gant an IP heskinus, ken pilpous all.\nRespont a rin mann nemet evit al lennerien all neptu: sklaer eo ma gerioù evit neb o lenno. Ne c'hoarian ket ur match gant poentoù, pet poent gant pep ger, pe diskouez pet geriadur zo ganin er gêr, evel fogaserien zo: lorc'hig voan, muioc'h a voged evit a dan. Ne dagan den ebet, na Kervella na Glanndour, meneget em eus o anv, netra ken, rak lenn a ran pezh a skrivont a-wechoù, met dirak feiz fall, netra d'ober.\nMa'z eus daou c'her implijet, gant skrivagnerien ha brezhonegerien vat, Kervella en un tu, ha Glanndour en tu all, e rankont kavout lec'h amañ en un holloueziadur, o-daou, ne vern pe lec'h zo bet graet dezho er geriadurioù paper.\nEvit "Kourtezi wikipedia" (sic), mar am eus kentel da gaout, n'eo ket gantañ, pa ya d'ober faskourien ouzh tud ha n'anavez ket.\nBianchi-Bihan (kaozeal) 11 C'hwe 2015 da 18:44 (UTC)\nDemat, Mont a ra an traoù kalz re bell : n'haller ket skrivañ traoù 'zo nag ober meneg eus jestroù (siegheiliñ) hag a vefe gwelloc'h o ankouaat da viken. A galon.--Prieladkozh (kaozeal) 12 C'hwe 2015 da 07:44 (UTC)\nKompren a ran, ha lemel. Sur-mat e raio lod all memes tra. Bianchi-Bihan (kaozeal) 12 C'hwe 2015 da 08:00 (UTC)\nTrugarez deoc'h.--Prieladkozh (kaozeal) 12 C'hwe 2015 da 10:41 (UTC)\nAdtapet diwar « https://br.wikipedia.org/w/index.php?title=Kaozeal:Hebraeg&oldid=1619803 »\nKemmoù diwezhañ degaset d'ar bajenn-mañ d'an 12 C'hwe 2015, da 10:41.


Pajenn:Marigo - Buez ar Saent.djvu/155 - Wikimammenn\nPajenn:Marigo - Buez ar Saent.djvu/155\neus he buez trement. Peguer fachet hac indinet bennâc ma voa he zad, en em santas touichet dre mercou quen aznad eus ur guir gueuz, hac e receo a eureu en e zy ; mæs he lesvam criz ha dinatur n’allas quet e anduri, hac e chasseas.\nAr plac’h-mâ, c’hoas yaouanc, diffamet, chasseet eus he zy, heb sicour ebet, en em gave en diveza extremite. En he afiliction e aseas e jardin he zad, disposet da vervel quen gant an naoun hac ar baourentez eguet distrei d’he disurzou. Hirvoudi a ree var he stad trist, hac e lavare en ur sellet ous an Eê : Ah, Salver ! c’hui pehini a gonvertis bemdez quement a eneou, na viot-hu insansibl nemed dar c’holl eus va hini-me ? Coustout a ra deoc’h quement hac hini ar Vadalen, ha quement hac hini ar Bec’heres Thaïz. O c’hui pehini hoc’h eus va frenet dre ar pris eus ho Coad, n’am abandounit quet, ha grit misericord em andret. Neuse en em santas inspiret da vont d’ar Guær a Gortoon, evit discleria ha detesti he oll buez e treit ur C’houessor, ha disqui gantàn ar pez a dlie da ober evit savetei he Ene. En em adressi a reas da ur Religius santel, pehini goude beza e instruet gant carantez, e c’houraichas da veza fidel d’ar c’hraç a ree Doue dezi, ha da veva er pratiq eus ar binigen.\nEvel ma songe dezi ne alle quet ober guell eguet en em lacaat en Drede Urz Sant Frances, e c’houlennas gant cals a zaëlou beza recevet annâ. An Tadou a emprouas e Vocation epad tri bloaz ; ha goude ma e devoa roet epad an amser-se exemplou bras a binigen hac a vertuz, e voe roet dezi an Habit.\nAr flam eus ar garantez divin a vougas souden en he c’halon pep carantez evit ar grouadurin. He buez a voe ur burzud a vortification hat abumilite ; en em lacaat a reas en ur gampric vian a belec’h he sortie nemet dre urz he C’houessor, hac e pelec’h ne barlante ous den. An horrol e devoa eus he c’hened quer maleürus evit-y hac evit ar re-all, a reas dezi blonça he bisaich a dauliou bili ; bemdez e yune divar bara ha dour, ha ne devoa nemet an douar evit guele, gant ur myn dindan he fenn.\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/155&oldid=134253 »


Pajenn:Marrec - Doctrin ar guir Gristen.djvu/85 - Wikimammenn\nPajenn:Marrec - Doctrin ar guir Gristen.djvu/85\nserret gant ur mên pounner. Oh myster incomprenabl ! o grevusded estranch eus ar pec’het ! guelet a ran hep mouvamant, corf, daoulagad ha daouarn an ini a ro ar mouvamant da guement-so ! disquennet eo etouez tevaligen ar bez an ini a ro e sclerigen d’an deiz ! Ha n’en deus eta mui a c’halloud an ini a gommande d’ar mor, d’an avel ha d’an oll elemanchou ? N’en em dromplomp quet : Jesus-Christ, evel Doue, na ell quet mervel, mæs hepquen evel den ; dre ar maro, evel den, e ene a zo bet dispartiet dious e gorf ; mæs e zivinite a zo chomet ato unisset gant an eil hac eguile, hac er fæçon-se, en devoa ato ar galloud d’en em ressuscita : e gorf, o veza ne oa quet bet sujet d ar pec’het, na dleie quet ive beza sujet da vreinadurez ar bez. O Jesus, maro dre garantez evidomp, roit deomp ar c’hraç da veva ha da vervel en ho toujanç hac en ho carantez ! grit, ô va Doue, ma vevimp evidoc’h hepquen, ha ma varvimp bemdez d’ar pec’het, d’ar bed ha deomp hon-unan !!!\nSo disquermet d’an ifernou, ressuscitet an trede deiz eus a varo da veo.\nI. So disquennet… Ar c’homzou-ma a sinifi e tisquennas en ifernou ene Jesus-Christ dispartiet diouz e gorf dre ar maro en devoa anduret var ar groas. Evel-se, epad ma oa e gorf er bez, e ene a zisquennas en ifernou. Ar guer ifernou en deus meur a sinification : sinifiout a ra an ifern, e pe lec’h ema an dud collet ; sinifiout a ra ar purcator, e pe lec’h, eneou an dud just maro ê graç Doue, a beur-achu o finigen aroc mont d’ar barados ; si-\nAdtapet diwar « https://br.wikisource.org/w/index.php?title=Pajenn:Marrec_-_Doctrin_ar_guir_Gristen.djvu/85&oldid=99867 »\nKemmoù diwezhañ degaset d'ar bajenn-mañ d'an 24 Meu 2017, da 12:03.


Paluderez a-vremañ - Spered ar vro - Le Télégramme\nPublié le 14 janvier 2021 à 06h30\nBleuenn Puill-Stephan zo en em staliet e 2019 e porzh Kerkabelleg, e bro Gwenrann, evit produiñ holen bras hag holen munud. Labour zo c’hoazh evit kempenn he falud.\nBleuenn Puill-Stephan a gustum kempenn he falud e-pad ar goañv. (Foto Anna Quéré)\nN’eo ket gwall domm an amzer er mareoù-mañ. Met Bleuenn Puill-Stephan ne seblant ket bezañ nec’het gant ar yenijenn. He heuzoù sanket-mat er pri, e labour ar vaouez yaouank da gempenn he falud, evit ma vefe prest da broduiñ holen, pa zeuio an nevez-amzer en-dro. Tro-dro dezhi : herlegoned pe skraviged. Laboused e-leizh zo o neizhañ pe o tremen ar goañv er goudor, tro-dro d’ar paludoù.« Ar palud-mañ ne oa ket bet implijet abaoe ar bloavezhioù 1970. Feurmiñ a ran anezhañ da Roger Poitevin : e dad-kozh ‘oa bet paluder amañ gwechall », a gont Bleuenn. E Mesker, e bro ar « Mès » emañ he falud, nepell diouzh paludoù bro Gwenrann. Aberioù ar Gwilen hag al Leger zo deus un tu, hag ar mor bras, tost a bep tu. E pep lec’h e kaver anoioù brezhonek, rak yezh an dud eo bet betek kreiz an 20vet kantved.\nHolen bras hag holen munut\nBleuenn Puill-Stephan avat, n’eo ket bet ganet er vro-mañ. O tont eus bro Bagan emañ ar plac’h. Goude bezañ bet levraouegerez e-pad 12 vloaz he deus Bleuenn divizet cheñch micher ha dont da vezañ paluderez. Labouret he deus da gentañ e ti paluderien ar vro evit ober anaoudegezh gant ar vicher hag heuliet he deus ur stummadur e La Turballe war-lerc’h. Maread labour zo bet evit kempenn he falud, ha n’eo ket echu c’hoazh. Met bloaz zo eo krog Bluenn da broduiñ holen bras ha dreist-holl holen munud, priziet-tre gant ar geginerien ha gwerzhet kalz gwelloc’h. «Ar pal eo dastum ar muiañ posupl a holen munud. Ne veze ket kont evel-se gwechall : dastumet e veze holen gros hepken. An holen munud ne oa implijet nemet gant ar familhoù paluderien », a gont Bleuenn. Dilaosket e oa bet ar paludoù er bloavezhioù 1960 a-raok bezañ adlañset en-dro er bloavezhioù 1980. Ur vicher start eo : « ur vicher vrav eo, met ur vicher fizikel-tre eo ! Me, hag a oa kustum da chom dirak un urzhiataer, ‘ m eus ranket kreñvaat un tamm ! Poan gein ‘m bez a-wechoù, siwazh. » Eürusamant e kemer perzh Bleuenn en ur strollad paluderien. En em sikour a reont evit al labourioù bras zo d’ober bep bloaz evit kempenn o faludoù.\n300 paluder a vez kavet er vro. An darn vrasañ anezho a gemer perzh en ur gevelouri paluderien, lod all a gav gwelloc’h gwerzhañ an holen da vraswerzherien. Bleuenn, deus he zu he deus divizet gwerzhañ he holen war-eeun. E-pad an hañv emañ ar baluderez war marc’had Porzh Kerkabelleg. « En em gavout a ran ‘tro 9 eur, goude bezañ bet dastumet an holen bras abred diouzh ar mintin. Goude-se ez an da ziskuizhañ un tammig, a-raok mont da zastum an holen munud, e-fin an abardaez », emezi. Gwerzhañ a ra ivez he holen da strolladoù produerien, un tamm e pep lec’h e Breizh. « Plijadur ‘m eus gant ar vicher-se. Plij’ a rafe din labourat muioc’h c’hoazh gant paluderien all. Dont a raio tamm-ha-tamm ! » Ha setu Blueuenn o kemer he c’harrigell en-dro. Rak prest e rank bezañ al « lagadoù », evit gounit holen mat, pa zeuio an heol hag an avel glouar en-dro !\nHolen bras, holen gros : gros sel\nHolen munud : fleur de sel\nPri : argile\nKevelouri : coopérative\nBraswerzherien : grossistes\nLagadoù : œillets\n1/4 Bleuenn Puill-Stephan a gustum kempenn he falud e-pad ar goañv.\n2/4 Bleuenn Puill-Stephan a gustum kempenn he falud e-pad ar goañv.\n3/4 Bleuenn Puill-Stephan a gustum kempenn he falud e-pad ar goañv.\n4/4 Bleuenn Puill-Stephan a gustum kempenn he falud e-pad ar goañv.\nLes bottes bien enfoncées dans la terre argileuse de son marais salant du pays de « Mès », non loin de Guérande (44), Bleuenn Puill-Stephan s’active dans le froid de l’hiver. La jeune paludière, qui fut bibliothécaire, doit préparer ses « œillets », qui permettront de recueillir ensuite du gros sel et la précieuse fleur de sel pour les commercialiser en vente directe. Elle est installée depuis 2019. Malgré ce métier très physique, Bleuenn aime travailler dehors, entourée d’une multitude d’oiseaux qui hivernent dans les marais. Cet été, elle alternera la récolte, très tôt le matin et le marché, dans l’après-midi, pour écouler sa petite production.


Matharn - Wikipedia\nIliz Sant Tewdrig, e Matharn\nMatharn (Mathern e saozneg) zo ur gêriadenn hag ur gumuniezh e Sir Fynwy, e gevred Kembre. Emañ er mervent da gêr Cas-gwent ha tost d'ar gourhent M48. E 2011 e oa poblet gant 1 056 a dud. 9,2% anezho a oa kembraegerien.\nGouestlet eo an iliz-parrez da Sant Tewdrig ha Merthyr Tewdrig e oa stumm kentañ anv ar gêriadenn. Hervez a lenner e Levr Llandaf, Tewdrig, pe Tewdrig ap Llydwarch, a oa roue Gwent ha Glywysing. War-dro ar bloavezh 620 pe 630 en em gannas a-enep ar Saozon e-kichen Tyndyrn, gant e vab Meurig ap Tewdrig. Trec'het e voe ar Saozon, met gloazet e voe Tewdrig en emgann ha douget e voe betek amañ, e-lec'h ma varvas. Kontañ a reer e voe roet an douaroù tro-dro gant Meurig da Eskob Llandaf, e koun e dad. E Matharn e voe ti Eskob Llandaf e-pad meur a gantved. Eus ar XVvet kantved eo an iliz. Kavet e voe eskern, hag a lavarer e oant da sant Tewdrig, e-kichen an aoter, gant Francis Godwin, Eskob Llandaf etre 1601 ha 1617.\nAdtapet diwar « https://br.wikipedia.org/w/index.php?title=Matharn&oldid=1721744 »\nKemmoù diwezhañ degaset d'ar bajenn-mañ d'an 5 Her 2016, da 17:21.


Livres en ligne de Renaud Camus : « La Dépossession » (« 99. [Panthéon] »)\nPour que j’en finisse — mais on sent bien que c’est une promesse d’ivrogne — avec ~~~~ ~~~~~~ ~~~~~~~~~ ~~~ langage, et cette ~~~~~ ~~~ ~~’~~~~~~~ ~~~ ~~~~~ ~~~~~~~~~~~~, ~~~~~~ ~~~~ ~~~ ~~~~~~ ~~~ ~~~~~ ~~’~~~~~~~ (~~~ ~~~~~~~ ~~~ non-entrée, cf. infra) de ~~~~ ~~~~~~~~~~ ~~~~~~ ~~~ Panthéon.\nÉvidemment ~~~~~~~~~ ~~’~~ ~~~~~~, ~~~ ~~~ ~~~~~~~~ ~~~ ~~~~~~~, ~~~ ~~~~~ ~~~~~ ~~~~ ce soit contre ~~~~~~~~~~ ~~~~~~, ~~~~ ~~~~ ~~~ ~~~~~~~~~~~ ~~~~~~~~~~~ ~~~~~~~~~~~~, ~~~ ~~~~ ~~~~~ ~~~~ ~~~~ ~~~~~~~~~~~ ~~~~~~~~~~, ~~~~~~ ~~~~~~~~~~~ que touchante par ~~~ ~~~~~~~~~~ ~~ ~~~~ ~~~~~ ~~’~~~~~~~~~. ~~~ ~~~~~ ~~~~~~~~~ ~~~ ~~~~~ ~~~~~ ~~~~~ ~~~~~~~ ~~~~ ~~~~~~~ ~~~ Panthéon — on ~~~~~~~ ~~~~~~~~~ ~~~ ~~~~~~~~~~~ ~~~~~~~~~~~. ~~~ ~~~ ~~ ~~~~~~~ ~~~~~~~~~ ~~~~~~~~~ ~~ dire.\nD’abord ~~~ ~~~~~~~~ ~~~~~ ~~ fait exaspérant que ~~~~ ~~~~~~~~~~~~~~~~~, ~~~~~~~~ ~~~ ~~~~ ~~’~~~~ ~~~~~~~, ~~~ ~~~~~~~ ~~~~~ ~~~~~~~~~ ~~~’~~ ~~~ ~~~~~~~~~~ ~~~~~~~~~ ~~’~~~~~~~~~~~~ ~~~~~~~~~~, électorale, idéologique, sociale, ~~~~~~~~, ~~~~. ~~~~~~ ~~~ ~~~~~~~~ ~~~ ~~~~~~~~~ ~~~~~~ ~~~~ ~~’~~~ ~~~~~~ ~~~~~ ~~~ ~~~~~~~ ~~~~~~~~~~~~~ ~~ ~~~ gloire de la ~~~~~~~, ~~~~~~ ~~~’~~~ ~~~~~~ ~~~~ ~~~ ~~~~~ ~~~~~~ ~~~~~~, ~~~ ~~~~~ ~~~~~~ ~~~~~~~, ~~~~~~ ~~~’~~~ ~~~~~~ ~~~~~~~ à l’humanité une ~~~~~ ~~~~~~~ ~~~~~ ~~~ ~~~~ ~~~~~ ~~~~~~~~~~ ~~~~~~~~~~~. ~~~ ~~~~~ ~~~~~~~ ~~~ ~~~~~~ ~~~ ~~~~~~~~~ ~~~~~~ ~~~’~~~ s’agit d’offrir une ~~~~~~~~~~~~~ ~~ ~~~~~~ ~~~ ~~~~~~ ~~~~~~~ ~~~ ~~~ ~~~~~~~~~~~ ~~~~~ ~~~ ~~~~~~~~~ ~~~ ~~~~~~ ~~~~~~~~~~~~~, ~~~ ~~~ l’honorer lui, le ~~~~~~~~~ ~~~~ ~~~~~~~~~~~~~, ~~~~~~ ~~~~~~~~~~ ~~~~~~~~~~~ ~~~ ~~~~~~~ ~~~ ~~~~~~ ~~~~~~~~~~ ~~~~ ~~~~~~~~ ~~~ ~~~ République.\nÀ ~~~~ égard il faut ~~~~~ ~~~~~ ~~~~ ~~~~~~~~~~ ~~~~~~, ~~ ~~~~ ~~~~~~ ~~~~~~~~~~, très défendant ~~~ ~~~ ~~~ ~~~~~, ~~~~~~~~~~~ ~~~~ espèce de perfection ~~~~~~~~. ~~~~ ~~~~~~~~~~ ~~~~~ ~~~~ ~~~~~ ~~~~~~~~~~~~ ~~~ ~~’~~ ~~~~, ~~~~~ ~~~~~ ~~~~ ~~’~~~~~~~~~~~~ ~~~~~~~, ~~~~~-~~~-~~~~, ~~~ Petit Remplacement et ~~~ ~~~~~~. ~~~~~ ~~~~ ~~~~~~~~~~~ ~~~ ~~~~~~~~~ ~~~~~~ ~~~~~~ ~~ ~~~~~~~~~ ~~~~ ~~~~~~~~~~~ ~~~~~~~~~ ~~~~~ ~~~ ~~~~~ de la Montagne ~~~~~~~-~~~~~~~~~~ ; ~~~~~ ~~~~ ~~~~~~ ~~~ ~~~~~~~~~ ~~~~~~~~~~~~~~ ~~~ ~~~~~~-~~~~~, ~~~ ~~~~~~-~~~~~~, ~~~ ~~~ ~~~~~~ ~~~ ~~~ danse à ceinture ~~~ ~~~~~~~~. ~~~ ~~’~~~~ ~~~~~ ~~~~ ~~~~~~ ~~~ ~~~~ ~~~~~~~ ~~~~ ~~~~ ~~~~~ ~~~~ ~~~~~~~~~ ~~~~~~~, ~~~~~~~~~~~~~~~, mais son ralliement ~~ ~~~ ~~~~~~~ ~~~~~~, ~~~~ ~~~~~ ~~~~~ ~~~ ~~~~~~~~~~~, ~~~ ~~~~ ~~~~~~~~~~~ ~~~~~~~~, ~~~~ ~~~~~ ~~~ ~~~ davocratie, de mère ~~~~~~~~~ ~~~ “~~~~~~~~ ~~~~-~~~-~~~~~”. ~~~~~~~~~-~~~ ~~~~ ~~~ ~~~~~~~ — ~~~ ~~~~~~~ ~~~~~~ ~~~’~~~ ~~~~~~~~~ ~~~’~~~~~ ~~~~, ~~~ telle qu’elle est ~~~ ~~~~~ ~~~ ~~~~~, ~~~~~ ~~~~~~~ ~~ ~~~~ ~~~~~~~~~~~~~~ ~~~~~~~~~~~~~. ~~~ ~~’~~~~ ~~~~ ~~~~ ~~’~~~~~~~~~~ ~~~~~ ~~ fait, mais on ~~~~ ~~~~~~~ ~~~ ~~~~~ Bien ~~~~~ !\nMême ~~~~~ ~~~~~~~~ ~~~~ ~~~~~~ ~~~ ~~~~~~~~ ~~~~ ~~~~~~~~~~~~ ~~~~~~~~~~~~~, ~~~~~ doute absolument sincère, ~~’~~~~~~~~~. ~~~ ~~~~~ ~~~~~ ~~~~~~~~~~ ~~~~~~, ~~~ ~~~~~~~ ~~~ ~~~~~~~~~ ~~~~~~~~~, ~~’~~~~~~~~ ~~~~~ ~~~ ~~~ ~~~’~~~ ~~~~~~~~~ et recommande : ~~~~ ~~~~~~~~~~~~ ~~~~~~~~~ ~~~~ ~~~~~~~~~~, ~~~~~~~ ~~~ ~~~~~ ~~~~~~~, ~~~~ ~~~~~~~~~~ ~~~ ~~~~ ~~~~~~. ~~~ ~~~~~~ ~~’~~~~~~ n’être pas sûr ~~~ ~~~~~~~~~ ~~~~~ ~~~ ~~~~ ~~~ ~~~~~~~~~~~~ ~~~~ ~~~~~~~~~~, ~~~~~ ~~~~ ~~~~~ : ~~~~ ~~~ ~~~~~~~~~~~~ ~~~ y a, elle ~~’~~~~~~ ~~~ ~~~~~~ ~~~~~~~ ~~~ ~~~~~ ~~~~~~~~, ~~~ ~~~ ~~~~~~~ ~~ ~~’~~~~~~~~~, ~~~~ ~~~~~~~~~~ ~~~~~-~~~~~~~~~~~~, ~~ ~~’~~~~~~~~, à la transe, ~~~ ~~~~-~~~~, ~~~ ~~~~~~~~~~~~~~ ~~~~~~~~, ~~~~~~~ ~~~~~ ~~~~ ~~~~~~~ ~~~~~~~ ~~~~~ ~~~ ~~~~~ ~~~ ~~~ ~~~~~~ ~~~~~~ et qui depuis ~~~~~, ~~~ ~~~ ~~~~~~~ ~~~ ~~~~~~~~~ ~~~ ~~~~~~ ~~~~~~~~~ ~~~~~ ~~~ ~~~~~~ ~~~~~~~~~~~, ~~ ~~~~~~ — ~~~~ sans perdre au ~~~~~~~~ ~~~~ ~~~~~~~ ~~~~~ ~~~ ~~~ ~~~~~~~~~ ~~~~~~~~~~ ~~~ ~~~~~~~~~~~~~~~ — ~~~~~~~ ~~~~ ~~~~~~ ~~~ ~~~~~~~~, ~~~~~~~ les rave-parties bien ~~~~, ~~~~~ ~~~~ ~~~~~~~~ ~~~ ~~~~~ ~~~~~~~~~~~~~~ ~~~~ ~~~~~~~~~, ~~~~~ ~~~~ ~~~~~~~ ~~~ ~~~~~~~~~ ~~~ ~~~~~~~~~~ ~~’~~~~~~~~~~~ et jusqu’au plus ~~~~~~~~ ~~~~ ~~~~~~~. ~~~~~~~~~ ~~~~ ~~~~~~~~~~ ~~~~~~, ~~~~~~~~ ~~~~~~~~~~~, ~~~ ~~~~~~~~ ~~~ ~~~~~~ ~~’~~~~~~~~ ~~ ~~~~~~~~ ~~~~ enfants de toutes ~~~~~~~~~, ~~~~~~~ ~~~~~ ~~~ ~~~~~~ ~~’~~~~~~~~~~~ ~~~~~~~~~, ~~~ ~~’~~~ ~~~~~~~~~ ~~~~ ~~~~~~ ~~~~~~~~~~, ~~~ ~~~~~ ~~~~~~~~~~~~~, ~~~ multiculturalisme pluriethnique qui ~~~~ ~~~~~~~~~~~~ ~~~ ~~~~~ ~~~~ ~~~~~~~~~~ ~~~~~~~~~ ~~’~~~~~~~~’~~~~ ~~~~~ ~~~ ~~~~~~ ~~~ ~~~~~~~, submergés.\nUn ~~~~~~ ~~~~~~~ ~~~ l’entrée de Joséphine ~~~~~~ ~~~ ~~~~~~~~~, ~~~~ ~~~~~~~ ~~’~~~ ~~~~~~ ~~~~ ~~~~~~~~~~~ ~~~~~~~~~~~ ~~~ ~~~~~~~~~~~~ ~~~~~~~~~~~~~ ~~ ~~~~ ~~~~~~ ~~~ virtuosité le plus ~~~~~~~~~, ~~’~~~~ ~~~’~~~~~ ~~~~ ~~~~~~~, ~~~’~~~~~ ~~’~~ ~~~~ ~~~~~. ~~~~ ~~~~~~~~~ ~~~~~~~ ~~~ ~~~~~ ~~ ~~~~ première femme noire au Panthéon, première ~~~~~~~~ ~~~~~~~~~~ ~~~ Panthéon, première ~~~~~ ~~~ ~~~~~~~~ ~~~~~~~~~~~ ~~~ Panthéon, ~~~ ~~~~~~ ~~~’~~~ ~~~~~~~~ à la dernière ~~~~~~~, ~~~ ~~~~ ~~~~~~~ ~~~~~~~~~~ ~~~~~~~~, ~~~~~~ ~~~~~~~~~~ ~~~~ ~~~~~~~~, ~~~~ ~~~~, ~~~~~~~~~~~, ~~~~~ ~~~~~~~~~~ ~~~~ ~~~~~ de la famille ~~~~-~~~-~~~~~, ~~~ ~~~~~ ~~~ ~~~~~~~ ~~~ ~~~~~~~, ~~~~ ~~~ ~~~~~~ ~~ ~~~~ ~~~~~~~~~~ ~~~ ~~~~~ ~~~~~, ~~~~ la vraie tombe, ~~~ ~~~~~~ ~~~ ~~~~~~~ ~~~ ~~~ ~~~~~~, ~~~~~ ~~~ ~~~~~~~~~~~~ ~~~ ~~~ ~~~~~~~~~~~~~ ~~~~ ~~~~~ ~~~~~~~, ~~~~~~~~ par les créanciers, ~~’~~~~ ~~~~ ~~~~~~~ ~~~~ ~~~~~~ ~~~~~~, ~~~~~ ~~~~~ ~~~~ ~~~~~~~~, ~~~ ~~~~~~~~ ~~~~~~~. ~~~~~~~ ~~~ ~~ ~~ déjà des cénotaphes ~~~ ~~~~~~~~~. ~~~~~ ~~~~~~, ~~~ ~~ ~~ ~~~~~~~~~ ~~~~~~~, ~~~~~~ ~~~ ~~~~ ~~~~~~~~~ ~~’~~ ~~~~~~~ ~~~~~~~ ~~~~~, le projet dut ~~~~~ ~~~~~~~~~~ ~~~~ ~~~~~~~ ~~~ ~~~ ~~~~~~ ~~~~~~~~~~~ ~~~~~~~~~~~ ~~~ ~~~~~~~~ ~~~~~~~ ~~~~~ ~~~~~~ ~~~~~, ~~~~~ ~~~ est plus que ~~~~~~~~~, ~~~ ~~~~~~ ~~~~~~, ~~~’~~~~~ ~~~~~~~~~~ ~~~~~~~ ~~~~~~ ~~~~ ~~~~~~, ~~~ ~~~~~ ~~~ ~~~ ~~~~~~~ ~~~ ~~~~~~~~~. On ne s’arrête ~~~~~ ~~ ~~~~ ~~~~~~~~. ~~’~~~~~~~~~~ ~~~~~ ~~~~ ~~~~~~~~ ~~~~~~~~~~~~, ~~~~~~~~ ~~~~~~ ~~~~~~~~ ~~~~ ~~~~~ ~~~ ~~~~~~ ~~~~~~~~~~~~~. Au remplacisme global ~~~~ ~~~~~~ ~~~ rater ~~~ corps, ~~~~~~ ~~~~~~~ Barthes.


Stumm eus an 25 Mae 2012 da 14:33\n104 okted ouzhpennet , 10 vloaz zo\nStumm eus an 25 Mae 2012 da 07:56 (kemmañ)\nStumm eus an 25 Mae 2012 da 14:33 (kemmañ) (dizober)\nMeur a wech e voe dimezet.\nDimezet e voe e*E 1483 en [[Amboise]] d'an danvez-roue gall [[Charlez VIII]], ha hi 3 bloaz. Eizh vloaz goude, e 1491, e voe ha kaset kuit: er bloavezh-se en-eeun e timezas ar [[roue gall]] da [[Anna Vreizh]]. Dimezet e voe da vat en 1497 da [[Juan de Aragón y Castilla (1478-1497)]], priñs Asturiez. Addimezet e 1501 da [[Philibert II de Savoia]]. Mervel a reas divugel.\n* Dimezet e voe da vat en 1497 da [[Juan Aragon ha Kastilha ]] (1478-1497), [[priñs Asturiez]]. Mervel a reas ar priñs gant an droug-skevent.\n*Addimezet e voe Marc'harid e 1501 da [[Philibert II de Savoia]]. Bugel ebet n'o doe.\nOberMervel a reas divugel. Met ober a reas war-dro he nizez [[Marc'harid Aostria (1522-1586)]], bastardez [[Karl V]] ha [[Johanna Maria van der Gheynst]]. Honnezh a voe gouarnerez an [[Izelvroioù spagnol]] (1559-1567) evit he hantervreur [[Fulup II (Spagn)]].▼\n▲Ober a reas war-dro he nizez [[Marc'harid Aostria (1522-1586)]], bastardez [[Karl V]] ha [[Johanna Maria van der Gheynst]]. Honnezh a voe gouarnerez an [[Izelvroioù spagnol]] (1559-1567) evit he hantervreur [[Fulup II (Spagn)]].\nAdtapet diwar « https://br.wikipedia.org/wiki/Dibar:MobileDiff/1239121 »


Another Life (stirad skinwel 2019) - Wikipedia\nAnother Life (stirad skinwel 2019)\nAnother Life zo ur stirad skinwel web skiant-faltazi stadunanat krouet gant Aaron Martin ha skignet evit ar wech kentañ war Netflix d'ar 25 a viz Gouhere 2019. Er stirad skinwel e c'hoari an aktourien Katee Sackhoff, Selma Blair, Tyler Hoechlin, Justin Chatwin, Samuel Anderson, Elizabeth Ludlow, Blu Hunt, A.J. Rivera, Alexander Eling, Alex Ozerov, Jake Abel, JayR Tinaco, Jessica Camacho, Greg Hovanessian, Barbara Williams ha Lina Renna.\nAnother Life a gont istor bourzhidi al lestr egorel Salvare, e-pad ur gefridi da glask a belec'h e teu un objed estren douarel erruet war ar blanedenn Zouar. Eus an tu all e vez heuliet ur skipailh skiantourien o studiañ spis an objed evit kompren da betra servij.\nAr stirad skinwel n'eo ket bet degemeret mat gant an arvesterien . Al lec'hienn internet Rotten Tomatoes a laka un notenn geitat a 6%, hervez notennoù burutelladennerien. War IMDb e vez roet 4,8/10 evel notenn.\nKatee Sackhoff evit ar c'homandant Niko Breckinridge\nSelma Blair evel maouez ar rouedadoù sokial\nTyler Hoechlin evel an ez-komandant Ian Yerxa\nAnother Life war lec'hienn Netflix\nAnother Life war IMDb\nAdtapet diwar « https://br.wikipedia.org/w/index.php?title=Another_Life_(stirad_skinwel_2019)&oldid=1856411 »\nStiradoù skinwel 2019


Trede Reich - Wikipedia\nKan broadel Das Lied der Deutschen\nGorread 633 786 km² (1939)\nPoblañs 69 314 000 (1939)\nPrezidant Adolf Hitler\n1933 - 30 Ebrel 1945\n30 Ebrel - 23 Mae 1945\nTrede Reich (alamaneg : Deutsches Reich "Impalaeriezh alaman", ha Großdeutsches Reich "Impalaeriezh veur alaman" diwezhatoc'h) a reer eus ar Stad alaman renet gant Adolf Hitler pan erruas er galloud ha pan aozas e c'halloud hollveliek.\nDaouzek vloaz e padas : adalek dilennadeg Hitler evel kañseller d'an 30 a viz Genver 1933 betek diskar ar Reich d'an 8 a viz Mae 1945 ha betek ma voe harzet penn diwezhañ ar gouarnamant alaman, Karl Dönitz. Hervez ar propaganda nazi, an IIIe Reich a oa da badout « mil bloaz ».\nAnvioù ar ren[kemmañ | kemmañ ar vammenn]\nE-keñver ar Gwir ne oa ket bet roet lamm da Republik Weimar, an anv ofisiel neuze a oa Deutsches Reich. Adal 1943 e teuas war-wel an anv nevez Großdeutsches Reich.\nAn anv "Trede Reich" adkemeret gant an nazied a zo tennet deus ar romant Das Dritte Reich embannet e 1923 gant Arthur Moeller van den Bruck.\nEn Alamagn hiziv-an-deiz e reer gant Zeit des Nationalsozialismus ("mare broadel-sokialour"), Nationalsozialistische Gewaltherrschaft ("tirantiezh broadel-sokialour") pe simploc'h gant Dritte Reich ("Trede Impalaeriezh").\nDindan ren Hitler, strollad nemetañ an III Reich a oa ar Strollad broadel sokialour al labourerien alaman (Nationalsozialistische Deutsche Arbeiterpartei / NSDAP). Ar ger nazi (Nationalsozialismus) a zo savet o kemer div silabenn gentañ ar ger alamanek national. Un arouez eus ar c'helennadurezh lakaet e plas gant Hitler eo dreist-holl.\nAn nazional-sozialismus ("sokialouriezh vroadel") e oa ideologiezh ar renad.\nPa raer anv eus ar bomm "Alamagn nazi", diveret eus national-sozialismus, o vezañ ur berradur eus nazi-smus = nazismus, ez eo direizh a-fed ster peogwir ne glot ket gant deiziadoù istorel ar strollad. En Alamaneg n'eo ket ur ger a vez implijet evit termeniñ ar prantad-se.\nMeizad al Lebensraum ("egor bevañ ") e oa diazez an IIIe Reich alaman. Met muioc'h c'hoazh, an emled tiriadel kaset da benn gant Hitler a oa sturiet dre mennozh al Lebebsraum-se hag ar mennozh-se oa harpet gant reoù glannded ar ouenn arian, an enepyuzevegezh, ar c'hoant digoll goude efedoù feur-emglev Versailhez, an enepkomunouriezh ha lazhadegoù ha gouennlazhioù e-leizh kaset en-dro gant ar renad nazi.\nAdtapet diwar « https://br.wikipedia.org/w/index.php?title=Trede_Reich&oldid=1947418 »


Pajenn:Morvan - Kenteliou hag istoriou a skuer vad evit ar Vretoned, 1889.djvu/132 - Wikimammenn\nPajenn:Morvan - Kenteliou hag istoriou a skuer vad evit ar Vretoned, 1889.djvu/132\nc’helje dresa he viscamant dindan. Hogen n’oa ket eun dra eas ; hen ne vouie nemeur griat, ha ne vouie na penauz en em gemeret na dioc’h pe benn comans. Epad ma edo en nec’hamant-ze, setu eun itron gaer, rouanez ar bed he unan oc’h en em gaout dirazhan. Ar Verc’hez a dlie gouzout ober an tam labour-ze, rak sant Jerom en deus scrifet e tlie ar bed beza barnet eun deis gant mab eur Verc’hez, eur gemenerez.\nMari a zaludaz an arc’hescop, a lavaras dezhan ne dlie ket en em nec’hi, hag erfin a gemeraz ar silis euz a dre he zaouarn, a azezaz en he gichen, hag a zresaz a zoare ar silis roget. Goude beza great an tam labour e ber amzer, e zeas kuit.\nAn Archescop, an daelou en he zaoulagad, hag he galon o tridal gant laouenidigez, ne c’hellaz, evit paea he vicherourez, nemet he meuli hag he zrugarecat. A benn eun nebeut goude, sant Thomaz a Gantorbery a c’hellas mont da gaout Philip, roue Frans ; hema a reaz he beoc’h gant roue Brozaoz hag e c’hellas mont en dro d’he escopti.\nHa ne deo ket eno eun histor vrao evit diskuez humilite ar Verc’hez hag ar zoursi a gemer euz he zervicherien ?\nPrest goude m’oa distroet an Arc’hescop santel da Gantorbery, mam Doue a reaz eno eur burzud all. Bez ez oa eno, o tizervicha eur chapel, eur beleg iaouank hag a rene eur vuez santel, mes ne lavare morse ken oferen nemet oferen an Itron Varia. Abalamour da ze ar person canton ha beleien all divardro, a deuas d’he damal ha da zougen clem en he enep dirag an Arc’hescop. Ar beleg iaouank-ze, pa voa c’hoaz eur c’hrennard, en doa santet he galon leun a garantez evit mam Jesus, hag en em lakeas da studia en dra c’helle, gant ar c’hoant en doa\nAdtapet diwar « https://br.wikisource.org/w/index.php?title=Pajenn:Morvan_-_Kenteliou_hag_istoriou_a_skuer_vad_evit_ar_Vretoned,_1889.djvu/132&oldid=161870 »\nKemmoù diwezhañ degaset d'ar bajenn-mañ d'an 10 Mae 2020, da 10:10.


Pajenn:Perrot - Bue ar Zent.djvu/706 - Wikimammenn\nPajenn:Perrot - Bue ar Zent.djvu/706\nOswi a lavaras raktal : « Hag anzav a ret-hu holl, kouls en eil tu ’vel egile, eo bet lavaret ar c’homzou-ze gant Hon Zalver Jezuz-Krist da Ber, hag eo bet roët d’ezan, dre ze, alc’houeziou rouantelez an nenv ? »\n— Ya, a respontjont, hen anzav a reomp.\n— Mat ! eme ar roue, me lavar, me, ne fell ket d’in mont eneb d’an hini eman gantan alc’houe ar baradoz ; ha senti rin ouz e urziou, gant aon na rofe ket a zigemer d’in divezatoc’h.\nKomzou Wilfrid ha re Oswi a c’honezas an holl, ha Bretoned ha Sôzon a dorras o giz fall evit senti ouz ar pab.\nWilfrid a oe ar gouiziekan eus holl eskibien Breiz-Veur, war lezennou an Iliz. A-benn diou wech, pa oe stlapet diwar e gador eskob, ec’h eas da Rom d’ober e glemmou, hag en doare-ze e kustumas e genvroïz da drei o zellou warzu eskob an eskibien ha barner an holl gristenien. Er seizvet hag en eizvet kantved e vefont gwelet stank o heuilh e roudou, o rouane er penn arôk, hag o vont da bedi war beziou an Ebestel. I eo a zesko da rouane ha da gristenien Bro-C’hall an hent hag ar c’hiz da vont da bardonan da Rom.\nWilfrid a c’halvas Eddi Stephani, eur c’haner bras eus rouantelez Kent, da zont da zeski kan-iliz sant Gregor en e eskopti. Sevel a reas eleiz a vanatiou eus a Urz sant Beneat, hag en Undalum, en unan aneze, e varvas d’ar 24 a viz ebrel 709, o ren e bempzekvet bla ha tri-ugent. Arôk mervel, e roas e holl beadra d’an ilizou, d’ar manatiou ha d’ar vignoned o devoa e heuilhet en harlu.\nArabad eo e c’hallfe an Iliz fazian eur wech hepken\nAr pez a lavar eun tad hag eur vamm a zo gwir evit ar vugale ; ar pez a lavar eur skolaer a zo gwir evit ar bôtred a ve gantan er skol ; ar pez a lavar eur barner a zo gwir evit ar re a deu d’e lezvarn ; ar pez a lavar eur gouarnor a zo gwir evit ar re zo dindanan\nEvelse eman an treo, ha mat eo e vefent evelse ; ma ne vefent ket evelse, penôs e chomfe ar familhou, ar skoliou, al lez-varniou hag ar gouarnamanchou en o zav ?\nAn tad, ar skolaer, ar barner hag ar gouarner n’en em dromplont ket peurliesan ; pa zigouez gante hen ober, o faziou a c’hall bezan reparet.\nAn Iliz a renk bezan difazi, n’eo ket peurliesan, mes bepred, rak an den en deus ezom da c’houzout petra en deus da gredi ha d’ober evit bezan salvet ; ezom en deus da c’houzout an dra-ze buhan rak\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/706&oldid=141006 »


Istor Breizh kontet d'ar vugale t.4 ; ar vretoned en arvorig - Belgique Loisirs\nAccueil Dictionnaires & Langues Langues rares Istor Breizh kontet d'ar vugale t.4 ; ar vretoned en arvorig\nYann Tatibouet , Christine Corniolo-Baillot\nAdalek fin an Henamzer e rank Bretoned Breizh-Veur kilañ dirak argadennoù ar pobladoù german ha gwask o amezeien kelt. Divroañ a reont neuze betek an Arvorig. Stourm a rint a-enep ar Franked gant Nevenoe, ha trec'h e vint e Ballon e 845. Mab Nevenoe, Erispoe, a drec'ho d'e dro Karl Moal. Dont a raio neuze da vezhañ kentañ roue Breizh... - Tad-kozh Anna a zo ur marvailher hep e bar evit kontañ h displegañ istor Breizh d'e verc'h-vihan... ha d'an holl vugale war ar memes tro ! En savoir plus\nRéférence : 9782371331211\nAdalek fin an Henamzer e rank Bretoned Breizh-Veur kilañ dirak argadennoù ar pobladoù german ha gwask o amezeien kelt. Divroañ a reont neuze betek an Arvorig. Stourm a rint a-enep ar Franked gant Nevenoe, ha trec'h e vint e Ballon e 845. Mab Nevenoe, Erispoe, a drec'ho d'e dro Karl Moal. Dont a raio neuze da vezhañ kentañ roue Breizh... - Tad-kozh Anna a zo ur marvailher hep e bar evit kontañ h displegañ istor Breizh d'e verc'h-vihan... ha d'an holl vugale war ar memes tro !\nEvaluations (0) Istor Breizh kontet d'ar vugale t.4 ; ar vretoned en arvorig Yann Tatibouet Christine Corniolo-Baillot


Romanos 8 CCO - Jial seengˋ dseaˋ e Jmɨguíˋ - Bible Gateway\nRomanos 8 Chinanteco de Comaltepec (CCO)\nJial seengˋ dseaˋ e Jmɨguíˋ quiáˈˉ Fidiéeˇ quie̱ˊ nifɨˊ quiáˈrˉ\n8 Jo̱baˈ fɨ́ɨˉguɨ́ɨ ˈnʉ́ˈˋ, dseaˋ rúˈˋnaaˈ dseaˋ quiáˈˉ Dseaˋ Jmáangˉ, e lajaléngˈˋ jneaa˜aaˈ, dseaˋ lɨ́ɨˊnaaˈ dseaˋ i̱ seengˋ cøøngˋ có̱o̱ˈ˜ dseaˋ do, joˋ quɨ́ˈˉ jmɨɨ˜ faˈ e cuǿˈˉguɨ dseaˋ dseeˉ jneaa˜aaˈ. 2 Jo̱ lajo̱b nɨlɨ́ɨˊnaaˈ, co̱ˈ e bíˋ ˈgøngˈˊ quiáˈˉ Jmɨguíˋ quiáˈˉ Fidiéeˇ có̱o̱ˈ˜ e cuøˊ e se̱e̱ˉnaaˈ cøøngˋ có̱o̱ˈ˜ Dseaˋ Jmáangˉ, e jo̱baˈ e nicaleáangˋ jneaa˜aaˈ jee˜ bíˋ quiáˈˉ dseeˉ jo̱guɨ jee˜ bíˋ quiáˈˉ ˈmóˉ cajo̱. 3 Jo̱ e júuˆ quiʉˈˊ ta˜ do jaˋ caquɨ́ɨˈ˜ jmɨɨ˜ faˈ e caleáangˋ jneaa˜aaˈ jee˜ bíˋ quiáˈˉ dseeˉ quíˉiiˈ. Co̱ˈ e júuˆ jo̱ jaˋ seaˋ bíˋ quiáˈˉ faˈ e cajméeˋ lajo̱ uíiˈ˜ e quiʉˈˊ ta˜ quiáˈˉ dseaˋ i̱ lɨ́ɨngˊ dseaˋ dseeˉ dseaˋ quiˊ. Jo̱ dsʉˈ lana Fidiéeˇ nɨcajméeˋbre jaléˈˋ e jaˋ caquɨ́ɨˈ˜ jmɨɨ˜ cajméeˋ e júuˆ do. Co̱ˈ nɨcasíiñˋ i̱ Jó̱o̱rˊ camɨ́ɨngˈ˜ do e lɨiñˈˊ do jaangˋ dseaˋ jmɨgüíˋ i̱ seaˋ ngúuˊ táangˋ la jneaa˜aaˈ. Jo̱ cajméeˋ Fidiéeˇ lajo̱ e laco̱ˈ cajáiñˈˋ i̱ Jó̱o̱rˊ do e cajúiñˈˉ do fɨˊ dseˈˋ crúuˆ, jo̱ lajo̱baˈ caˈíiñˉ conguiaˊ e bíˋ quiáˈˉ jaléˈˋ dseeˉ quiáˈˉ dseaˋ jmɨgüíˋ. 4 Jo̱ cajméeˋ Fidiéeˇ lajo̱ e laco̱ˈ jneaa˜aaˈ quɨ́ɨˈ˜naaˈ jmɨɨ˜ e nijmitíˆnaaˈ laco̱ˈ catɨ́ɨngˉ e júuˆ quiʉˈˊ ta˜ do. Co̱ˈ joˋ se̱e̱ˉnaaˈ fɨˊ jmɨgüíˋ la e jmooˉguɨ́ɨˈ jaléˈˋ e lɨ́ˋ dsíiˊ ngúuˊ táangˋnaaˈ, dsʉˈ lana nɨse̱e̱ˉnaaˈ e nɨjmooˉnaaˈ lɨ́ˈˆ laco̱ˈ la iing˜ Jmɨguíˋ quiáˈˉ Fidiéeˇ e nijmóˆnaaˈ.\n5 Jo̱ jaléngˈˋ dseaˋ i̱ seengˋ e guiing˜ dsíirˊ lají̱i̱ˈ˜ e lɨ́ˋ dsíiˊ ngúuˊ táaiñˋ lɨco̱ˈ seeiñˋ e jmitir˜ dseángˈˉ lají̱i̱ˈ˜ e jo̱b dseángˈˉ. Jo̱ dsʉˈ jaléngˈˋguɨ dseaˋ i̱ seengˋ lɨ́ˈˆ laco̱ˈ la iing˜ Jmɨguíˋ quiáˈˉ Fidiéeˇ e seeiñˋ, jo̱baˈ dseángˈˉ jí̱i̱ˈ˜ e iing˜ e Jmɨguíˋ do guiing˜ dsíirˊ e jmóorˋ. 6 Jo̱ dseángˈˉ jí̱i̱ˈ˜ fɨˊ ˈmóbˉ dseángˈˉ siˈˊ quiáˈˉ jaléngˈˋ dseaˋ i̱ jmóoˋ lají̱i̱ˈ˜ e lɨ́ˋ dsíiˊ ngúuˊ táaiñˋ. Jo̱ dsʉˈ jaléngˈˋguɨ i̱ jmóoˋ lají̱i̱ˈ˜ lɨ́ˈˆ laco̱ˈ la iing˜ Jmɨguíˋ quiáˈˉ Fidiéeˇ, jo̱baˈ jaléngˈˋ íˋ juguiʉ́ˉ júuˆ røøbˋ nilɨseeiñˋ lata˜ có̱o̱ˈ˜ Fidiéeˇ. 7 Jo̱ jaléngˈˋ dseaˋ i̱ guiing˜ dsíiˊ e iiñ˜ jmérˉ lají̱i̱ˈ˜ e lɨ́ˋ dsíiˊ ngúuˊ táaiñˋ, jo̱baˈ i̱ dseaˋ íˋ ˈníˈˋ níimˉbre Fidiéeˇ, dsʉco̱ˈ jaˋ iiñ˜ o̱ˈguɨ quɨ́ɨˈr˜ jmɨɨ˜ faˈ e nijmérˉ nʉ́ʉˈr˜ lají̱i̱ˈ˜ júuˆ quiʉˈˊ ta˜ quiáˈˉ dseaˋ do. 8 Co̱ˈ jaléngˈˋ dseaˋ i̱ jmiti˜ lají̱i̱ˈ˜ ta˜ quiʉˈˊ e lɨ́ˋ dsíirˊ yaaiñ˜ jaˋ quɨ́ɨˈr˜ jmɨɨ˜ faˈ e nilɨˈiáangˋ dsíiˊ Fidiéeˇ có̱o̱ˈr˜.\n9 Jo̱ dsʉˈ ˈnʉ́ˈˋguɨ, dseaˋ nɨlɨ́ɨngˊnaˈ dseaˋ quiáˈˉ Dseaˋ Jmáangˉ, joˋ seengˋnaˈ faˈ e jmitíˆguɨˈ lají̱i̱ˈ˜ e lɨ́ˋ óoˊnaˈ yaang˜naˈ, co̱ˈ lana nɨseengˋnaˈ e nɨjmooˋnaˈ lají̱i̱ˈ˜ e iing˜ Jmɨguíˋ quiáˈˉ Fidiéeˇ e nijméeˆnaˈ. Jo̱ lɨ́ɨˊ lajo̱, co̱ˈ seengˋ Jmɨguíˋ quiáˈˉ Fidiéeˇ có̱o̱ˈ˜ ˈnʉ́ˈˋ. Jo̱ i̱ dseaˋ i̱ seengˋ e jaˋ seengˋ Jmɨguíˋ quiáˈˉ Dseaˋ Jmáangˉ có̱o̱ˈr˜, jo̱baˈ i̱ dseaˋ íˋ jaˋ lɨ́ɨiñˊ dseaˋ quiáˈˉ dseaˋ do jóng. 10 Jo̱ jaˋ eeˋ lɨ́ɨˊ e nisɨˈíingˆ e niˈíingˉ ngúuˊ táangˋnaˈ mɨ˜ nitɨ́ˉ íˈˋ e nijúungˉnaˈ uíiˈ˜ e lɨ́ɨngˊnaˈ dseaˋ dseeˉ dseaˋ quiˊ, dsʉco̱ˈ seemˋ Dseaˋ Jmáangˉ có̱o̱ˈ˜ ˈnʉ́ˈˋ, jo̱guɨ seemˋ jmɨguíˋ quíiˉnaˈ cajo̱. Jo̱ lɨ́ɨˊ lajo̱ uíiˈ˜ e nɨcaˈímˈˋ Fidiéeˇ ˈnʉ́ˈˋ e nɨlɨ́ɨngˊnaˈ dseaˋ i̱ jaˋ røøngˋ dseeˉ fɨˊ quinirˇ. 11 Jo̱ laˈeáangˊ có̱o̱ˈ˜ Jmɨguíˋ quiábˈˉ Fidiéeˇ cajméerˋ e cají̱ˈˊtu̱ Jesús mɨ˜ cangɨ́ˋ e cajúiñˉ. Jo̱ e Jmɨguíˋ jo̱b cajo̱ seengˋ có̱o̱ˈ˜ ˈnʉ́ˈˋ lana, jo̱baˈ ˈñiabˈˊ Fidiéeˇ nijmérˉ e nijí̱ˈˊtu̱ ˈnʉ́ˈˋ caléˈˋ catú̱ˉ mɨ˜ nitɨ́ˉ íˈˋ lajo̱. Jo̱ nijmérˉ lajo̱ có̱o̱ˈ˜ ˈnʉ́ˈˋ laˈeáangˊ có̱o̱ˈ˜ Jmɨguíˋ quiáˈrˉ e seengˋ có̱o̱ˈ˜naˈ lana.\n12 Jo̱ lajo̱b lɨ́ɨˊ, dseaˋ rúˈˋnaaˈ dseaˋ quiáˈˉ Dseaˋ Jmáangˉ, dseángˈˉ lajamˈˆbaˈ ˈnéˉ e se̱e̱ˉnaaˈ e jmooˉnaaˈ lají̱i̱ˈ˜ e iing˜ Jmɨguíˋ quiáˈˉ Fidiéeˇ e nijmóˆooˈ, jo̱ dseángˈˉ jaˋ catɨ́ɨngˉnaaˈ e nijmóˆguɨ́ɨˈ lají̱i̱ˈ˜ e lɨ́ˋ dsiˋnaaˈ yee˜naaˈ. 13 Jo̱ dsʉˈ song mɨˊ ˈnooˋbɨˈ seengˋ ˈnʉ́ˈˋ e jmooˋnaˈ lají̱i̱ˈ˜ e lɨ́ˋ óoˊnaˈ yaang˜naˈ, jo̱baˈ dseángˈˉ conguiabˊ jóng niˈnángˋnaˈ có̱o̱ˈ˜ Fidiéeˇ. Jo̱guɨ dsʉˈ song laˈeáangˊ có̱o̱ˈ˜ Jmɨguíˋ quiáˈˉ Fidiéeˇ niquiungˈˆnaˈ conguiaˊ e jmooˋnaˈ jaléˈˋ e jo̱, jo̱baˈ latab˜ nilɨseengˋnaˈ có̱o̱ˈ˜ Fidiéeˇ jóng.\n14 Jo̱ jaléngˈˋ dseaˋ i̱ seengˋ e Jmɨguíˋ quiáˈˉ Fidiéeˇ quie̱ˊ nifɨˊ quiáˈrˉ, jo̱baˈ íˋbingˈ dseángˈˉ i̱ lɨ́ɨngˊ jó̱o̱ˊ Fidiéeˇ. 15 Dsʉco̱ˈ Fidiéeˇ nɨcacuøˈrˊ ˈnʉ́ˈˋ Jmɨguíˋ quiáˈrˉ e laco̱ˈ niˈuíingˉnaˈ jó̱o̱rˊ jo̱ o̱ˈ laco̱ˈ e nisɨlɨ́ɨˈˇtu̱ ˈnʉ́ˈˋ có̱o̱ˈ˜ jaléˈˋ e ˈgóˈˋnaˈ contøøngˉ. Dsʉco̱ˈ laˈeáangˊ có̱o̱ˈ˜ e Jmɨguíˋ quiáˈˉ Fidiéeˇ do se̱e̱ˉnaaˈ e cuǿøngˋ líˋ sɨɨ˜naaˈ có̱o̱ˈr˜ jo̱guɨ e síiˈ˜naaˈr lala: “¡Teaa˜!” 16 Jo̱ e Jmɨguíˋ quiáˈˉ Fidiéeˇ do røøbˋ sɨ́ɨngˋ có̱o̱ˈ˜ jmɨguíˋ quíˉiiˈ e laco̱ˈ nɨta˜ dsiˋnaaˈ e dseángˈˉ jáˈˉbaˈ e nɨlɨ́ɨˊnaaˈ jó̱o̱ˊ Fidiéeˇ. 17 Jo̱ uíiˈ˜ e dseángˈˉ nɨlɨ́ɨˊnaaˈ jó̱o̱ˊ Fidiéeˇ, jo̱baˈ niˈíimˈ˜baaˈ jaléˈˋ e catɨ́ɨˉnaaˈ e sɨˈíˆ nicuǿˈrˉ jaléngˈˋ jó̱o̱rˊ lɨ́ˈˆ laco̱ˈ jí̱i̱ˈ˜ júuˆ e nɨcacuørˊ lamɨ˜ jéengˊguɨ. Jo̱ jaléˈˋ e jo̱ conrøøbˋ quíˉiiˈ có̱o̱ˈ˜ Dseaˋ Jmáangˉ song dseángˈˉ lajangˈˆ niˈíingˈ˜naaˈ jaléˈˋ iihuɨ́ɨˊ uíiˈ˜ e lɨ́ɨˊnaaˈ dseaˋ quiáˈrˉ. Jo̱ song nijméˆnaaˈ lajo̱, jo̱baˈ conrøøbˋ nilɨse̱e̱ˉnaaˈ có̱o̱ˈr˜ fɨˊ lɨ˜ niingˉ ˈgøiñˈˊ mɨ˜ nitɨ́ˉ íˈˋ lajo̱.\nEáamˊ jloˈˆ jaléˈˋ e niñíingˋnaˈ quiáˈˉ Fidiéeˇ\n18 Jo̱ fɨ́ɨˉguɨ́ɨ ˈnʉ́ˈˋ, dseaˋ rúˈˋnaaˈ dseaˋ quiáˈˉ Dseaˋ Jmáangˉ, dseángˈˉ nɨtab˜ dsiiˉ e lajaléˈˋ iihuɨ́ɨˊ e dsingɨ́ɨngˉnaaˈ lajeeˇ lana fɨˊ jmɨgüíˋ la jaˋ eeˋ tíiˊ song nicøøngˇnaaˈ có̱o̱ˈ˜ mɨ˜ tɨˊ lɨ˜ nilɨse̱e̱ˉnaaˈ cøøngˋ có̱o̱ˈ˜ Fidiéeˇ fɨˊ ñifɨ́ˉ quiáˈrˉ. 19 Jo̱ lajaléˈˋ e cajméeˋ Fidiéeˇ dseángˈˉ eáamˊ nɨsɨjeengˇ e jmɨɨ˜ e nijmijnéengˋ Fidiéeˇ jaléngˈˋ dseaˋ quiáˈrˉ i̱ lɨ́ɨngˊ jó̱o̱rˊ. 20-21 Jo̱ niˈíimˉ lajaléˈˋ e seaˋ fɨˊ jmɨgüíˋ, co̱ˈ jmangˈˉ e cuǿøngˋ niˈíimˉbaˈ seaˋ. Jo̱ lɨ́ɨˊ lajo̱ dsʉˈ o̱faˈ e lajo̱ iing˜ e lɨ́ɨˊ, co̱ˈ lɨ́ɨˊ lajo̱ uíiˈ˜ e lajo̱ calɨˈiing˜ Fidiéebˇ. Jo̱ jaˋ eeˋ lɨ́ɨˊ lɨ˜ lɨ́ɨˊ lajo̱, co̱ˈ nɨtab˜ dsíiˊ e jmangˈˉ jaléˈˋ e ˈmɨ́ɨˉ e jloˈˆ niingˉ nilɨseaˋ ie˜ jo̱ lɨ́ˈˆ laco̱ˈguɨ nilíingˉ jaléngˈˋ dseaˋ quiáˈˉ Dseaˋ Jmáangˉ. 22 Jo̱ guiʉ́bˉ nine˜eeˈ e cartɨˊ lanab lajaléˈˋ e cajméeˋ Fidiéeˇ e seaˋ fɨˊ jmɨgüíˋ eáamˊ quie̱ˊ iihuɨ́ɨˊ jo̱guɨ dsíngˈˉ seáangˋ dsíiˊ cajo̱ dsʉˈ uíiˈ˜ e nɨsɨjeengˇ e nileángˋ jee˜ jaléˈˋ iihuɨ́ɨˊ lɨ́ˈˆ laco̱ˈ lɨ́ɨˊ có̱o̱ˈ˜ jaangˋ dseamɨ́ˋ i̱ tɨˊ lɨ˜ nilɨseengˋ jiuung˜ quiáˈˉ. 23 Jo̱guɨ o̱ˈ jí̱i̱ˈ˜ e seaˋ fɨˊ jmɨgüíˋ dsingɨ́ɨngˉ lajo̱, co̱ˈ lajo̱b dsingɨ́ɨngˉ jneaa˜aaˈ cajo̱, dseaˋ nɨcangɨ́ɨngˋnaaˈ Jmɨguíˋ quiáˈˉ Fidiéeˇ jéengˊguɨ e laco̱ˈ cuøˊ li˜ quiáˈˉ jaléˈˋ e niñíingˋnaaˈ cøøngˋguɨ. Jo̱ dseángˈˉ eáamˊ nɨsɨjeengˇnaaˈ ie˜ jmɨɨ˜ mɨ˜ dseángˈˉ niˈíngˈˋ Fidiéeˇ jneaa˜aaˈ e lɨ́ɨˊnaaˈ dseángˈˉ jó̱o̱rˊ. Jo̱ ie˜ jo̱ nileáiñˉ jneaa˜aaˈ conguiaˊ, co̱ˈ nijmɨsɨ́ɨmˉbre jialco̱ˈ lɨ́ɨˊ ngúuˊ táangˋnaaˈ. 24 Jo̱ co̱ˈ nɨcalaamˉbaaˈ jee˜ jaléˈˋ dseeˉ quíˉiiˈ, jo̱baˈ nɨtab˜ dsiˋnaaˈ e niˈíimˈ˜baaˈ lají̱i̱ˈ˜ e nɨsɨjeengˇnaaˈ do e catɨ́ɨˉnaaˈ quiáˈˉ Fidiéeˇ. Jo̱ song nɨjǿøˉbaaˈ lají̱i̱ˈ˜ e nɨsɨjeengˇnaaˈ do, jo̱baˈ joˋ eeˋ ta˜guɨ jóng e sɨjeengˇguɨ́ɨˈ e jo̱. Co̱ˈ doñiˊ eeˋ e nɨníˋ dseaˋ, joˋ ˈnéˉguɨ faˈ e nijéngˉguɨr e niˈíñˈˋ e jo̱. 25 Jo̱ co̱ˈ jaˋ mɨˊ jǿøˉguɨ́ɨˈ lají̱i̱ˈ˜ e nɨsɨjeengˇnaaˈ e niˈíingˈ˜naaˈ quiáˈˉ Fidiéeˇ do, jo̱baˈ ˈnéˉ e dseángˈˉ jaˋ nilɨtúngˉ dsiˋnaaˈ e sɨjeengˇnaaˈ e jo̱.\n26 Jo̱guɨ e Jmɨguíˋ quiáˈˉ Fidiéeˇ e nɨcangɨ́ɨngˉnaaˈ do,e jo̱baˈ e jmɨcó̱o̱ˈ˜ jneaa˜aaˈ uíiˈ˜ e jaˋ quɨ́ɨˈ˜naaˈ jmɨɨ˜ jméˆnaaˈ yee˜naaˈ. Co̱ˈ faco̱ˈ mɨ˜ ii˜naaˈ sɨɨng˜naaˈ có̱o̱ˈ˜ Fidiéeˇ, jaˋ quɨ́ɨˈ˜naaˈ jmɨɨ˜ jméˆnaaˈ laco̱ˈ sɨˈíˆ. Jo̱baˈ e Jmɨguíˋ quiáˈˉ Fidiéeˇ e seengˋ có̱o̱ˈ˜ jneaa˜aaˈ do, e jo̱baˈ e mɨˊ uíiˈ˜ quíˉiiˈ laco̱ˈ sɨˈíˆ fɨˊ quiniˇ Fidiéeˇ. Jo̱ jmóoˋ lajo̱ dseángˈˉ e jí̱i̱ˈ˜ jaˋ seaˋ júuˆ jial niféˈˋ e mɨˊ uíiˈ˜ quíˉiiˈ e Jmɨguíˋ do. 27 Jo̱ Fidiéeˇbingˈ dseángˈˉ i̱ nɨñiˊ jialco̱ˈ jí̱i̱ˈ˜ ɨˊ dsíiˊ lajaangˋ lajaangˋ dseaˋ, jo̱guɨ nɨñiˊbre guiʉ́ˉ cajo̱ e˜ jmɨˈeeˇ mɨˊ e Jmɨguíˋ quiáˈrˉ do. Co̱ˈ e Jmɨguíˋ do mɨˊ jmɨˈeeˇ uii˜ quiáˈˉ lajaléngˈˋ dseaˋ quiáˈˉ Fidiéeˇ lɨ́ˈˆ jialco̱ˈ la iing˜ dseaˋ do ˈñiaˈrˊ e nilíˋ.\nDseángˈˉ lɨ́ˈˆbaaˈ jee˜ jaléˈˋ iihuɨ́ɨˊ\n28 Jo̱ guiʉ́bˉ nɨne˜naaˈ e lajalébˈˋ e dsingɨ́ɨˉnaaˈ fɨˊ jmɨgüíˋ la, jmóoˋ Fidiéeˇ lajo̱ e laco̱ˈ niˈuíingˉ guiʉ́ˉ quíˉnaaˈ, dseaˋ lɨ́ɨˊnaaˈ dseaˋ quiáˈrˉ i̱ ˈneáangˋ írˋ.Co̱ˈ dseaˋ do nɨcaguíñˈˋ jaléngˈˋ jneaa˜aaˈ e laco̱ˈ nijmóˉnaaˈ jialco̱ˈ iiñ˜ ˈñiaˈrˊ e niˈuíingˉ. 29 Jo̱ lají̱i̱ˈ˜ latɨˊ mɨ˜ uiing˜ nɨñiˊ Fidiéeˇ i̱˜ jaléngˈˋ i̱ nilíingˉ dseaˋ quiáˈrˉ. Jo̱ lají̱i̱ˈ˜ latɨˊ ie˜ jo̱ cajo̱ calɨˈiiñ˜ e lajaléngˈˋ íˋ niˈuíiñˉ dseángˈˉ laco̱ˈ lɨ́ɨngˊ i̱ Jó̱o̱rˊ Dseaˋ Jmáangˉ do, jo̱ lajo̱baˈ i̱ Jó̱o̱rˊ camɨ́ɨngˈ˜ do niˈuíiñˉ jaangˋ i̱ niingˉguɨ jee˜ lajaléngˈˋ i̱ rúiñˈˋ do. 30 Jo̱ jaléngˈˋ dseaˋ i̱ nɨsɨˈíingˆ quiáˈˉ Fidiéeˇ jí̱i̱ˈ˜ latɨˊ mɨ˜ uiing˜ do, nɨcatǿˈˉbre jaléngˈˋ íˋ e laco̱ˈ niˈuíiñˈˉ do dseaˋ quiáˈrˉ. Jo̱ jaléngˈˋ dseaˋ i̱ nɨcatǿˈrˉ do nɨcaˈíngˈˋneiñˈ e nɨlɨ́ɨiñˊ dseaˋ i̱ jaˋ røøiñˋ dseeˉ fɨˊ quinirˇ. Jo̱guɨ jaléngˈˋ íˋ nɨcangɨ́ɨiñˋ quiáˈˉ dseaˋ do e nɨcuǿøngˋ e nilɨseeiñˋ có̱o̱ˈ˜ dseaˋ do fɨˊ ñifɨ́ˉ quiáˈrˉ fɨˊ lɨ˜ niingˉ ˈgøiñˈˊ.\n31 Jo̱ co̱ˈ lajo̱b lɨ́ɨˊ, jo̱baˈ ¿e˜ cuǿøngˋ líˋ féˈˋguɨ jóng? Jo̱ co̱ˈ Fidiéeˇbingˈ i̱ singˈˊ uii˜ quíˉiiˈ, jo̱baˈ jí̱i̱ˈ˜ jaangˋ joˋ i̱i̱ˋ quɨ́ɨˈ˜guɨ jmɨɨ˜ nijmeˈˆ guiáaˊ jneaa˜aaˈ. 32 Jo̱ Fidiéeˇ jaˋ caˈáaiñˋ íˈˋ, co̱ˈ cacuǿømˋbre i̱ Jó̱o̱rˊ Dseaˋ Jmáangˉ do e laco̱ˈ cajáiñˈˋ e cajúiñˈˉ do fɨˊ dseˈˋ crúuˆ uíiˈ˜ quíˉiiˈ, dseaˋ lɨ́ɨˊnaaˈ dseaˋ quiáˈrˉ. Jo̱ co̱ˈ lajo̱b cajméerˋ, jo̱baˈ lana cuǿøngˋ líˋ feˇeeˈ e nicuǿˉbre cajo̱ e iáangˋ dsíirˊ lajaléˈˋ e ˈnéˉnaaˈ. 33 Jo̱ jaléngˈˋ jneaa˜aaˈ, dseaˋ i̱ nɨcaguíngˈˋ Fidiéeˇ, jí̱i̱ˈ˜ jaangˋ cuǿøngˋ líˋ cuǿˈˉguɨ jneaa˜aaˈ dseeˉ fɨˊ quinirˇ. Co̱ˈ ˈñiabˈˊ Fidiéeˇ dseaˋ nɨcaˈíñˈˋ jneaa˜aaˈ e laco̱ˈ lana nɨlɨ́ɨˊnaaˈ dseaˋ i̱ jaˋ røøngˋ dseeˉ fɨˊ quinirˇ. 34 Jo̱ uíiˈ˜ e nɨlɨ́ɨˊnaaˈ lajo̱, jo̱baˈ joˋ i̱i̱ˋ quɨ́ɨˈ˜guɨ jmɨɨ˜ faˈ i̱ nijmɨˈnángˋguɨ jneaa˜aaˈ có̱o̱ˈ˜ Fidiéeˇ. Co̱ˈ Dseaˋ Jmáamˉbingˈ i̱ cajúngˉ fɨˊ dseˈˋ crúuˆ uíiˈ˜ dseeˉ quíˉiiˈ, jo̱guɨ dseaˋ íbˋ cajo̱ i̱ cají̱ˈˊtu̱ caléˈˋ catú̱ˉ mɨ˜ cangɨ́ˋ jo̱; jo̱ dsʉˈ lana dob nɨguiiñ˜ fɨˊ ñifɨ́ˉ lɨ́ˈˆ lɨˊ dséeˊ laco̱ˈ guiing˜ Tiquiáˈrˆ Fidiéeˇ e mɨrˊ uii˜ quíˉiiˈ, dseaˋ lɨ́ɨˊnaaˈ dseaˋ quiáˈrˉ. 35 Jo̱baˈ lana dseángˈˉ nɨtab˜ dsiˋnaaˈ e jí̱i̱ˈ˜ jaangˋ o̱ˈguɨ jí̱i̱ˈ˜ co̱o̱ˋ cuǿøngˋ líˋ jníngˉ quíˉiiˈ e ˈneáangˋ Dseaˋ Jmáangˉ jneaa˜aaˈ nañiˊ faˈ e íingˈ˜naaˈ iihuɨ́ɨˊ o̱si e huɨ́ɨngˊ dsijéeˊ quíˉiiˈ é, o̱si e jmángˈˋ dseaˋ jneaa˜aaˈ gaˋ dsʉˈ uíiˈ˜ e lɨ́ɨˊnaaˈ dseaˋ quiáˈˉ Dseaˋ Jmáangˉ é, o̱si e jaˋ ˈgaˈˊ lɨˊ seaˋ e quieeˇnaaˈ é, o̱si e nijngámˈˉbɨ dseaˋ jneaa˜aaˈ é. Jo̱ lajaléˈˋ e na jí̱i̱ˈ˜ co̱o̱ˋ cuǿøngˋ líˋ jníngˉ e ˈneáangˋ Dseaˋ Jmáangˉ jneaa˜aaˈ. 36 Jo̱ dseángˈˉ lajo̱b lɨ́ɨˊ lɨ́ˈˆ laco̱ˈ féˈˋ fɨˊ ni˜ jiˋ quiáˈˉ Fidiéeˇ lɨ˜ féˈˋ lala:\nJo̱ uíiˈ˜ e lɨ́ɨˊnaaˈ dseaˋ quíiˈˉ\njo̱baˈ contøømˉ dseáangˈ˜ se̱e̱ˉnaaˈ,\nco̱ˈ gabˋ jmángˈˋ dseaˋ jneaa˜aaˈ\nlɨ́ˈˆ laco̱ˈ la dsingɨ́ɨngˉ jaangˋ joˈseˈˋ i̱ tɨˊ lɨ˜ nijngángˈˉ dseaˋ.\nJo̱ lanab féˈˋ júuˆ quiáˈˉ Fidiéeˇ.\n37 Jo̱ lajalébˈˋ e dsingɨ́ɨˉnaaˈ lajeeˇ se̱e̱ˉnaaˈ fɨˊ jmɨgüíˋ la jaˋ jmóoˋ guiáaˊ jneaa˜aaˈ, co̱ˈ Dseaˋ Jmáamˉbingˈ i̱ jmɨcó̱o̱ˈ˜ jneaa˜aaˈ uíiˈ˜ e eáangˊ ˈneáaiñˋ jneaa˜aaˈ. 38-39 Jo̱baˈ fɨ́ɨˉɨ ˈnʉ́ˈˋ, dseaˋ rúˈˋnaaˈ, e dseángˈˉ lajamˈˆ nɨta˜ dsiiˉ e jí̱i̱ˈ˜ co̱o̱ˋ quɨ́ɨˈ˜ jmɨɨ˜ e nijmɨˈnángˋ jneaa˜aaˈ e eáangˊ ˈneáangˋ Fidiéeˇ jneaa˜aaˈ; co̱ˈ jaˋ quɨ́ɨˈ˜ jmɨɨ˜ jméˉ lajo̱ ˈmóˉ, o̱ˈguɨ jaléˈˋ e dsingɨ́ɨngˉnaaˈ lajeeˇ se̱e̱ˉnaaˈ, o̱ˈguɨ jaléngˈˋ ángeles quiáˈˉ Fidiéeˇ, o̱ˈguɨ jaléˈˋ guíˋ e íiˊ fɨˊ guiáˈˆ güíˋ, o̱ˈguɨ jaléˈˋ e dsingɨ́ɨˉnaaˈ lajeeˇ lana o̱si lɨ˜ dséˆguɨ é, o̱ˈguɨ jaléˈˋ e seaˋ fɨˊ yʉ́ˈˆ jmɨgüíˋ, o̱ˈguɨ jaléˈˋ e seaˋ fɨˊ nʉ́ˈˉ uǿˉ, o̱ˈguɨ lɨ́ˈˆ doñiˊ eeˋ e cajméeˋ Fidiéeˇ e seaˋ fɨˊ jmɨgüíˋ. Co̱ˈ jí̱i̱ˈ˜ co̱o̱ˋ jaˋ cuǿøngˋ faˈ e nijméˉ e niˈnángˋnaaˈ e eáangˊ ˈneáangˋ Fidiéeˇ jneaa˜aaˈ. Jo̱ e jo̱ nɨcajmɨtar˜ dsiˋnaaˈ laˈeáangˊ có̱o̱ˈ˜ Fíiˋnaaˈ Dseaˋ Jmáangˉ.


Hollvedelezh republikan - Wikipedia\nAn hollvedelezh republikan zo unan eus pennaennoù an ideologiezh republikan gall a embann ez eo un dalvoudhollvedel ar republik penegwir etoug bri da dalvoudoù hollvedel evel ar Frankiz, ar parded, ar Genvreuriezh.\nAr gwir etre vroadel[kemmañ | kemmañ ar vammenn]\nKavout a reer ar memes pennaennoù en diskleriadurioù etrevroadel a bep seurt graet a-enep an droukziforc'hañ , diskleriadurioù ha ne reont ket dave gwech ebet d'an hollvedelezh republikan c'hall met meneg a vez enno eus an disheñvelded sevenadurel ha yezhel, hag eus gwarez iñ ar bihan niveroù.\nKoulskoude e vez nac'het gant ar republik c'hall e vije bihan-niveroù ennni ha kement-se en anv an hollvedelezh republikan;\nAnat eo en nac'hadennoù graet ganti pa veze kaoz a sinañ:\nl'article 27 du Pacte international relatif aux droits civils et politiques\net à l'article 30 de la Convention internationale des droits de l'enfant): 1 On constate donc que les instances internationales et universelles recommandent la protection des minorités, et que la France refuse cette protection au nom de sa spécificité républicaine française et d'un "universalisme" qui ne dépasse guère ses frontières.\nAn hollvedelezh republikan n'eo hollvedel eta nemet e Bro-C'hall.\nAdtapet diwar « https://br.wikipedia.org/w/index.php?title=Hollvedelezh_republikan&oldid=1850833 »


DAOUZEK LABOUR ASTERIKS - BreizhVOD\nDAOUZEK LABOUR ASTERIKS\n1h18min Filmoù bevaat hir, Tresadennoù-bev\nbrezhoneg : Live etre\nEr bloaz 50 araok J-K. Dalc’het eo Galia gant ar Romaned war bouez ur gêriadennad a stourm, c’hoazh hag adarre, ouzh an alouberien. Goude bezañ klevet e oa galloudoù gwir zoueed d’ar C’halianed disuj-se, e tiviz Jul Kaezar daeañ anezhe. Asteriks hag Obeliks a ranko neuze talañ ouzh daouzek amprouenn.\nMa teuont a-benn anezhe, en deus touet Kaezar ez aio kuit hag e roio e c’halloud d’o ziern Berrevrec’hiks. Met ma c’hoarvezh gante c’hwitañ warne, e c’houzañvint fulor Kaezar.\nSavet gant Albert Uderzo, Pierre Watrin, René GoscinnyGant Jil Penneg, Kristof Ar Menn, Manu Mehu, Marion Gwenn, Nolwenn Korbell, Riwal Kermarreg, Tangi Daniel, Tony Foricheur\nKemper e Manhattan


Eige - Wikipedia\nUn dañvad eus Eige o sellout trema'n douar-bras.\nEige (distagadur gouezelek [ˈekʲə] ; Eigg e saozneg), zo un enezennig en Inizi Gall e Bro-Skos, etre an t-Eilean Sgitheanach, a zo en hanternoz dezhi, ha ledenez Àird nam Murchan. 30,49 km² zo enni, ha 87 den zo o chom eno hervez niveradeg 2011.\n9 km hed ha 5 km eus an hanternoz d'ar c'hreisteiz, ha 5 km led eus ar sav-heol d'ar c'huzh-heol a ra Enez Eige. Eil brasañ enezenn na h-Eileanan Tarsainn (Small Isles) eo war-lerc'h Rùm.\nKartenn eus Eige, e 1892.\nUr 130 a spesadoù evned zo en enezenn, darn anezho zo evned-preizh, en o zouez an erer meur.\n(en) Lec'hienn an enez\n(en) Douarouriezh Eigg\n(en) BBC Radio 4 - Open Country\n(en) Levr diwar-benn an enez ha luc'hskeudennoù\n(en) The Cruise of the Betsey- Rentañ-kont beaj Miller.\nEnez Eige gwelet eus ul lestr-treizh\nAdtapet diwar « https://br.wikipedia.org/w/index.php?title=Eige&oldid=1750133 »\nKemmoù diwezhañ degaset d'ar bajenn-mañ d'an 2 Mez 2017, da 15:31.


« Hunvreoù torret ? | Accueil | Pa vez ar balan en o bleuñv »\nEmaon o paouez tremen ur sizhunvezh war an aod e Bro Danmark. War vord ar mor a zo graet "mor ar c'hornôg" anezhañ e Daneg (Vesterhav) ...\n... ha "mor an hanternoz" e Galleg, Saozneg pe Alamaneg. N'ouzon ket petra a vez graet anezhañ gant ar Skosiz ! E tu ar Sav-heol dezho eo ar mor-se da gaout.\nKentañ gwechoù e vezen o tont d'ar Vro, e vezen souezhet o welet e veze tremenet vakansoù el lec'h ma vez amzer fresk hag avelaj alies awalc'h. Evidon-me n'eus ger a neunvial nag a rouziañ eno. Hag-eñ e vez tud hag a blij dezho ober. Alamaned dreist-holl.\nMet kaer-tre eo ar vro. Divent an draezhenn, ne weler penn ebet dezhi. Doujet eo bet d'an tevinier daoust ha pa 'z eus bet savet lochoù e-leiz. Reoù anezho chichant a-walc'h. Setu e vefe laouenn “pobl an tevinier” amañ ! Tost dezhañ e-unan e sant an den an natur e pep lec'h. Plijus-tre e vez pourmen war droad pe war varc'h-houarn. Dreist-holl pa vez ar brug en o bleuñv. An holl Skeudennoù.\nGoude bezañ kaer ar vro, n'eo ket se a denn ar muiañ an douristed da Vro Danmark war a seblant. An aergelc'h difourm a ren enni an hini eo, hervez un enklask bet graet a-nevez-zo. Aes e vez an daremprejoù gant an dud. N'eo ket ur souezh. Hervez un enklask all e vefe an Daniz unan eus al laouennañ pobloù er bed (Saozneg). Diogel en em gavfent. Un dra hag a vez santet gant an douristed pa vez graet war o zro moarvat.\n29/06/2007 | Lien permanent\nmersi bras evit an destenn hag ar skeudennoù. Joa !\nRédigé par : christian | 02/07/2007 à 22:10


Rink hockey - Wikipedia\nAr Rink hockey zo ur sport bet krouet e 1877 e Bro-Saoz.\nC'hoariet e vez war botoù-ruilh. Ar rink-hockey a vez anvet Hardball hockey er Stadoù-Unanet ha Rollhockey e Bro-Alamagn.\nAr Saozon a zo bet ar re varrekañ war ar sport-se. Hiziv an deiz avat eo ar broioù Latin a zo e penn an traoù : Portugal, Spagn, Italia hag Ac'hentina. Er broioù-se eo ur sport anavezet-tre hag c'hoariet e vez gant tud a-vicher.\nE Bro-C'hall eo ar rink hockey ur sport amatour skoazellet gant Komite Broadel ar Rink hockey. Ar skipailh broadel a zo bet er c'hwec'hvet plas e kampionad ar bed diwezhañ.\nSkipailh SL Benfica o c'hoari a-enep GD Sesimbra, e Portugal\n4 Dilhad ha dafar\nAr c’hrogad rink hockey kentañ a oa bet c’hoariet e Danmark Rink Londrez e Bro-Saoz e 1878.\nGoude krouidigezh ar Polo e 1876, tud zo o deus krouet ar polo war botoù-ruilh anvet roller polo. Ar roller polo a zo anv kentañ ar rink hockey.\nE 2004, skipailh « rannvroel » Katalonia a vez degemeret en FIRS (Fédération internationale de roller sports), ar pezh a ro ar gwir dezhi da gemer perzh e kampionad ar bed gourel B e 2004 e Macao. Ar wech kentañ eo d’ur skipailh rannvroel da gemer perzh en ur genskrivadeg bedel ofisiel. Ar skipailh-se a c’hounezo ar c’hampionnad hag en o ar gwir da gemer perzh e kampionnad ar bed gourel A e 2005 e San Jose. Met goude un diviz eus Lez Tredeogiñ ar Sport eo bet skarzhet Kataluña eus an FIRS.\nAr zonenn tro-dro d’ar palioù a ra 9 metrad war 5,40.\nEn ur match ez eus div hanterenn a bad 25 minutenn, an hanterenn a bad 10 vinutenn.\nAr volotenn a rank bezañ touchet nemet gant ar vazh-kromm hag ne c’hell ket bezañ savet uheloc’h eget 1,50 metrad (nemet gant ar gward). N’ez eus ket ar gwir da c’hoari gant an troad pe gant an dorn, ma c’hoarvez e vez ur fazi evit ar skipailh all.\nAr fazioù a zo c’hwitellet gant un digoll pe un tenn kastiz.\nUn tenn kastiz a vez c’hwitellet pa vez fazioù e zonenn ar palioù. Ar volotenn a rank bezañ war ar poent penalti hep fiñval. N’ez eus nemet ar c’hoarier o tennañ an taol kastiz hag ar gward er zonenn pal, tout ar c’hoarierien all a rank bezañ e penn all an dachenn. An tredeog ne c’hwitell ket evit an taol kastiz, ar c’hoarier eo a zibab peur tennañ (5 eilenn en deus evit tennañ).\nDilhad ha dafarAozañ\nAr c’hoarier rink hockey en deus manegoù, gwarezioù daoulin, gwarezioù tibia, ur grogenn hag ur warez-dent.\nAdtapet diwar « https://br.wikipedia.org/w/index.php?title=Rink_hockey&oldid=1952288 »


Pennad-kaoz gant... Malo Bouëssel-du-Bourg\nDa geñver Gouel al Levrioù e Karaez (26-27 a viz Here 2013) e oa bet roet priz an danevell e brezhoneg da v-Malo Bouëssel du Bourg evit e zanevell « Ar c'harnedig ruz ». Sed amañ un toullad pajennoù eus an danevell-se a vo embannet war niverenn 401 Al Liamm. Pennad-kaoz gant Malo Bouëssel du Bourg diwar-benn al labour skrivañ danevelloù.\nPegeit zo ez out kroget da skrivañ da vat e brezhoneg ? Me 'gav din e oas kroget e galleg da gentañ penn.\nA zo gwir. E galleg e oan kroget, gant daou deskad barzhonegoù, Malnoë ha Feuillets d'Irlande (galleg/saozneg) e kenlabour gant ur arzourez Bulgariat evit ar skeudennoù : Daniela Jordanova. P'edon war va 43 bloaz (dek vloaz zo), em boa adkroget da vat gant studiañ brezhoneg dre bellgellenerezh gant Skol-Veur Roazhon, ha bet ur master 2. Neuze em boa pleustret da vat war ar yezh skrivet. Ha savet va labour enklask diwar-benn ar skrivagner Reun Menez Keldreg, e brezhoneg penn-da-benn. Embannet oa bet gant Alan Botrel en e zastumad Barn/Skrid. Goude al labour pleustriñ-se, ur sapre labour pa vo lavaret, em eus divizet e vefe ar brezhoneg va yezh skrivañ. Ur stourm hag ur blijadur eo war un dro. Ha dalc'het d'am ger betek-henn, nemet evit skridoù micherel rik, evel al levr am eus savet diwar-benn Produet e Breizh nevez zo. Ha c'hoazh, lodennoù divyezhek zo e-barzh. Un teskad barzhonegoù am boa savet e galleg a-raok peurechuiñ ma studioù hag am eus troet e brezhoneg evit un embann divyezhek : Daouzek kur Izidor, gant pezhioù engravet Vincent Lemesle. Nebeut goude, p'edon c'hoazh o chom en Naoned, em eus kinniget da bPaol Kalvez enrollañ e eñvorennoù buhez ha sevel ul levr diwarno. Paol Kalvez a oa bet ma c'helenner brezhoneg e lise Sant-Visant e Roazhon. Al levr-se a zo bet embannet gant Hor Yezh dindan an titl Kambr ar stered. Neuze em boa c'hoant kenderc'hel da vont war-raok ha troet em eus ul levrig kriz ha plijus diwar ar saozneg : Gouloù Salomon, bet skrivet gant un dramaour Iwerzhonat yaouank : Brian Delaney. Tamm-ha-tamm en em santen barrekoc'h da skrivañ, daoust ma rankin kenderc'hel da studiañ ar yezh a-hed va buhez (eürus din ez eo ur blijadur !). P'am boa dilojet eus Perpignañ da Vrest, goude bezañ bet anvet da rener Produet e Breizh en deus Tudual Huon kinniget din ober war-dro rubrikenn al levrioù brezhonek, evit ar gelaouenn Al Liamm. Setu e savan tost etre 70 ha 80 pennadig-barn bep bloaz diwar-benn al levrioù brezhoneg nevez deuet er-maez. Gant se e lennan kalz hag ez anavezan doare skrivañ an holl skrivagnerien a-vremañ. Ha buan ez eus deuet c'hoant din da sevel un dra bennak personeloc'h eget pennadoù-barn pe pennadoù ekonomikel evel ar re a savan evit ArMen. Setu penaos on krog da skrivañ danevelloù brezhoneg. Un hir a hent pa vo lavaret !\nPenaos 'ta e teu ar soñj dit da sevel seurt danevelloù kevrinus ? diwar un hunvre ? Trumm e teu dit pe ez eo kentoc'h diwar un hir a breder ? Dibenn an istor a oa sklaer adalek ar penn kentañ pe get ? Kalz labour kempenn zo bet ?\nDiaes gouzout ha diaesoc'h c'hoazh lavarout evel-just. Ul lodenn diemouez zo, par d'ul luzad ezteurel. Kar d'ar varzhoniezh eo spered an danevelloù. Nemet eo kalz poellet ar framm. Ar stummoù berr a blij kalz din, dre vras. Se zo kaoz on tik gant an haïku da skouer. A-raok kregiñ gant un danevell nevez e choman war evezh, evel ul loen-preizh, da c'hortoz e c'hoarvezo un darvoudig a gensono gant traoù bevet ha kuzhet em don-donañ. Evel ur gong eo. Magañ a ra red ar soñjoù. Kemer a ran harp war an darvoudig-se neuze. Ha goude-se e lezan ur framm da zispakañ. M'eo kreñv a-walc'h ar gong, e sav deroù ur steuñvenn diwarnañ ez-naturel. Neuze e lezan va spered da labourat digabestr. Pa 'z an da gousket da skouer... Kantreal a ra va soñjoù da heul an tudennoù. Amzer am eus... Gant ma micher hag ar pennadoù a savan dizehan, n'hellan skrivañ nemet un danevell bep bloaz ! A bep eil e lezan an danevell da sevel drezi hec'h-unan hag e prederian evit ober dibaboù, heñchañ, skarzhañ, ouzpennañ... E-pad ar vakañsoù-hañv e labouran un tammig bemdez war an danevell. Ul labour hir eo, met biskoazh n'eo poanius. Klask a ran deskiñ en ur skrivañ. N'anavezan ket fin an danevell pa grogan. Tamm-ha-tamm e tizoloan petra e vo linenn-stur an danevell ha neuze ec'h aozan an traoù evit ma vo poellek hervez al linenn-stur-se. Evit a sell "Ar c'harnedig ruz" da skouer, kroget eo an traoù gant senenn-digeriñ ar vaouez kozh he doa goulennet diganin diskoultrañ va c'herezenn. Se am eus bevet da vat. Un darvoudig dister eo, met dihunet en deus kalz traoù ennon. Ar peurrest n'em eus ket bevet, met ijinet. N'eus rouzardez ebet em buhez, ha karout a ran va gwreg (ouf !)... Petra eo al linenn stur neuze ? Soñjal ha bevañ a zo ur c'hement. Un ober eo soñjal. N'heller ket tec'hout. Un touell eo klask bevañ dre ar spered ar pezh n'omp ket evit bevañ er vuhez wirion. Atebek omp eus hor soñjoù koulz hag eus hon oberoù. Er "C'harnedig ruz" em eus c'hoariet gant forzh stadoù emouezañ : chom war evezh, krouiñ dre soñjal a-ratozh, bezañ aloubet gant ur flash, ur weledigezh, hunvreal, memoriñ, hunvaleañ... An holl stadoù emouezañ-se a genlabour er vuhez. N'eus troc'h ebet. Gwall sirius an traoù emit-hu ? Tamm ebet. C'hoant am eus da gaout plijadur o skrivañ ha da reiñ plijadur d'al lennerien. Neuze em eus c'hoariet gant sorc'hennoù revel ur paotr e-kreiz e oad, ha klasket degas un tamm fent er skrid. Ma c'hoarzhan-me, n'eo ket sur tamm ebet e c'hoarzho al lennerien, siwazh. Met ma ne c'hoazhan ket-me, ne c'hoarzho den...\nUn nebeud danevelloù all a zo bet embannet war Al Liamm dija, daoust hag ur raktres levr, un dastumad danevelloù a zo ganit war ar stern ?\nPlijout a rafe din embann un dastumad danevelloù un deiz bennak. Met ret e vo gortoz pell rak hervez am eus displeget, ne zeu nemet un danevell ganin bep bloaz... Ma'm bije muioc'h amzer e plijfe din kenderc'hel gant al labour treiñ ivez. Plijet bras on o lenn pennoberennoù eus ar bed a-bezh en hor yezh. Dickens, Steinbeck, Cervantes, Zweig, Jack London... Gortoz a ran ar romantoù rusian gant mall !...